
KISFALUDY  KÁROLY 


►>oocx« 


RÁKOSI   SZÁNTÓ 
A  TÖRÖK  ALATT 

Miről  apám  nagy  búsan  szólt 
Hogy  itt  hajdan  szebb  élet  volt, 
Érzi  szívem  s  felsóhajtok, 
Amint  Rákos  térén  szántok. 

Hol  Mátyás  az  igazságos? 
Te  láttad  őt  boldog  Rákos! 
Tán  itt  nyargalt  hajdanában, 
Hol  én  szántok  mostanában. 

Mondják,  itten  vitéz  urak 
Összegyűltek,  tanakodtak; 
S  ha  csatára  trombitáltak, 
Mint  a  sasok  víni  szálltak. 

Eltűntek  ők!  Rákos,  te  állsz, 
Meződön  hány  embert  táplálsz, 
Hej  de  magyart  alig  látok, 
S  nehéz  szivvel  tovább  szántok. 

Pest-Budárul  sok  nép  kijár, 
S  alig  érti  nyelvünket  már: 
Hej!  ma-holnap  a  magyar  szó 
Ritka,  mint  a  fejér  holló. 

Hüs  szél  támad  onnan  felül 
Zúgó  szárnyán  sötét  köd  űl; 
Tán  a  por  is  e  szép  mezőn 
Nemes  szívek  hamvábul  jön. 

Barna  leány  a  f alubul ! 
Hej  ne  igyál  a  Rákosbul! 
Magyar  csonton  foly  a  vize, 
Könnyektül  sós  annak  ize. 

Rákos!  Rákos!  hová  lettél? 
Szép  hiredbül  de  kiestél! 
Fáj  szivem,  fáj,  ha  ezt  látom, 
S  hazám  földét  sírva  szántom. 


SZÜLŐFÖLDEM.  .  . 

Szülőföldem  szép  határa; 
Meglátlak-e  valahára? 
Ahol  állok,  ahol  megyek, 
Mindenkor  csak  feléd  nézek. 

Ha  madár  jön,  tőle  kérdem: 
Virulsz-e  még  szülőföldem? 
Azt  kérdezem  a  felhőktül, 
Azt  a  suttogó  szellőktül. 

De  azok  nem  vigasztalnak; 
Bús  szivemmel  árván  hagynak, 
Árván  élek  bús  szivemmel, 
Mint  a  fü,  mely  a  sziklán  kel. 


Költeményei 

Kisded  hajlék,  hol  születtem, 
Hej  tőled  be  távol  estem! 
Távol  estem  mint  a  levél, 
Melyet  elkap  a  forgó-szél. 


VÉGPART 


A  szenvedő  néz  messze  part  felé ; 
Néz:  hol  derülne  süllyedő  világa? 
Hol  enyhül  a  seb,  mellyet  sorsa  vága? 
Mi  érező  szivét  kínnal  télé. 

Ó  hányszor  véli  már  hogy  föllelél 
De  a  reményfok,  melyre  bízva  hága. 
Homokhant,  szétomol,  s  várt  boldogsága 
El-eltüntén  kétség  szakad  belé. 

S  mit  fenn  a  fénytetőn  nem  nyerhete, 
Alant  megadja  egy  kis  part  homálya, 
S  végcsendre  száll  a  vész-környezte  pálya. 

A  fülmiiének  esti  zengzete 

Gyöngén  reszket  le  a  mély  szunnyadóra, 

De  ö  nem  ébred  semmi  földi  szóra. 


MOHÁCS 


Hősvértől  pirosúlt  gyásztér!  sóhajtva  kö- 

[szöntlek, 

Nemzeti  nagylétünk  nagytemetője,Mohács! 
Hollószárnyaival  lebegett  a  zordon  enyészet, 

S  pusztító  erejét  rád  viharozta  dühe, 

S  vak  diadalma  jelét  robogó  villámival  itten 

Honni  vitéz  seregink  holt  tetemikre  suté. 
Tomori!  büszke  vezér!  mért  hagytad  el  érseki 

[széked? 

Nem  halt  volna  hazánk  dísze,  virága  veled. 
Harc  tüze  lángítá  bizton  viadalra  kikelted, 

S  érted  mennyi  dicsők  estének  áldozatul. 
Szűk  vala  egy  ország!  be  kicsiny  most  néma 

[lakásod; 

Tárogatód  megszűnt,  rozsda  emészti  vasad. 
Nyugodj !  rajtad  üzé  dölyfét  a  csalfa  szerencse ; 

A  békitő  sír  enyhe  takarja  porod*. 
Hány  fiatal  szívet,  tele  sok  szép  földi  remény- 

[nyel, 

Sujta  le  kegytelen  itt  a  riadó  csatavész! 
Élte  kies  tavaszán  kora  sírt  hány  ifjú  talála. 

Kit  nem  rég  az  öröm  lágy  öle  ringata  még! 
Dísztelen  itt  fekszik,  deli  termete  összerutítva, 

Száguldó  paripák  vasszegü  körmök  alatt. 
Szög  haja  fürtéivel  nem  játszik  kedvese  többé. 

Vér-  s  tapadó  portól  elmerevedtek  azok. 
Hasztalan  áll  az  utón  váró  hive  friss  koszorú- 

[val, 

Nem  jön-e  bajnoka  még,  félve  reményivé 

[vigyáz. 
Hogyha  levél  zördűl,  őt  sejteti  véle  szerelme, 

Néz,  piheg,  arca  tüzel  s  keble  feszülve  ha- 
Ah! dehiábatekintatávoUengeködébe:  [boz. 

Elmarad  a  kedvelt,  s  érzete  búnak  ered. 
Végre  megérti  Mohács  veszedelmét;  gyönge 

[virágként 

Hervad  el  a  szép  szűz  néma  keserve  között. 
Sírja  felett  enyeleg  suttogva  az  alkonyi  szellő, 

S  a  hűség  csendes  angyala  őrzi  porát. 

Menny  i  nemes  bajnok,  méltó  sok  századot  élni, 

Fénytelen  itt  szunnyad  s  kő  se  mutatja  he- 

[lyét! 
ósi  szabadságért  harcolt  bár  férfikarokkal, 

Rendzavaró  hévvel  vérbe  füresztve  vasát. 
Ám  de  hol  ollyan  erős,  kit  meg  nem  dönt  sok 

[ezer  kar? 

Testhalmok  közepett  küzd,noha  élte  szakad. 
Sinli  szokott  terhét  tüzménje,  nyihogva  kapar, 

[vág, 

Rugdal,  rázza  fejét,  hosszú  sörénye  lobog; 
Elszáguld,  haza  tér,  s  így  hírli  vitéz  ura  huny- 

Kit  repedő  szívvel  hölgye  zokogva  sirat;[tát. 
Míg  sürü  könnye  apad,  s  ő  is  hü  férje  után  hal, 

S  a  kiürült  háznak  csak  döledéke  marad. 
A  tölgy,  mely  zivatar  közt  annyiszor  álla  ke- 
Dőltében  viruló  ágait  így  temeti,    [vélyen, 
Hány  bajnok  hala  így?  de  csak  aboldogíeh 

A  meggy  őzöttnek  csillaga  véle  tűnik,  [bérét: 
így  hamvadtak  el  ők  alacsony  mohlepte  gö- 

[dörben, 

S  a  feledékenység  éje  borítja  nevök. 
Hantra  dől  a  pásztor  s  fütyörészve  legelteti 

[nyáját. 

És  nem  tudja,  kinek  hőspora  nyugszik  alatt ; 
Titkon  mégis  eped,  szomorú  dalt  zengedez 

A  hős  árnyékok  csendesen  ihletik  őt.  [ajka, 
E  csatasíkon  mély  borulattal  ballag  az  utas. 

Elgondolva  minő  kétes  az  emberi  sors; 
Néz  és  elkomorul  s  lesütött  szemmel  halad 

Felpattant  sebeit  belseje  érzi  maga.  [ismét, 
Ott,  hol  az  esti  sugár  gőzf átyolt  úsztat  az  éren, 

Mintha  fedezgetné,  hogy  ne  tekintse  sze- 

[münk: 

Ott  vergőde  Lajos,  rettentő  sorsú  királyunk, 

Süllyedező  lova  érchímzetü  terhe  alatt. 
Hasztalanul  terjeszti  kezét;  nincs,  nincs  ki 

[segítse! 

Bajnoki  elhulltak,  nincs  ki  feloldja  szegényt! 
Tátogat  a  mélység,  aranyos  páncélja  fakó  lesz, 

S  összezúzott  testét  hab  fedi  s  barna  iszap. 
Ekként  halni  kinos!  s  kegyalak!  neked  életed 

[így  tűnt! 

Vesztedenamagyarégnapjasokáraleszállt. 
Ifjú  valál,  örvényt  nem  sejtvén,  szörnyen  adó- 

Szendergő porodatbékelebegjekörűl!  [zál; 
Hajh!  s  ezt  visszavonás  okozá  mind  s  durva 

[irigység, 

Egységünk  törten  törve,  hanyatla  erőnk, 
A  sorvasztó  lánc  így  készüle  árva  hazánkra; 

Nem!  nem  az  ellenség,  ön  fia  vágta  sebét. 
Gyászemlékü  vidék!  mi  sok  ínség  kútfeje  lettél: 

Párolgó  mezeid  bánatos  oszlopa  ez.   [ték. 
Naggyá  lett  Szolimán  gőgét  Buda  ormai  ny  ög- 

Skénye  vadon  dultán  annyi  viszályrajutánk. 
Hány  szűz  fonnyada  el  zsarlónk  buja  karjain 

[ekkor, 

S  a  Duna  szőke  vizén  hány  rabok  úsztak  alá ! 
Birtok  nem  vala  már,  idegen  lett  a  magyar 

[otthon; 

Félhold  kérkede  szét  városi  tornyairól  — 
El!  ti  komoly  képek!  ti  sötétség  rajzati, félre! 

Űj  nap  fényié  reánk  annyi  veszélyek  után. 
Él  magyar,  áll  Buda  még!  a  múlt  csak  példa 

[legyen  most, 

S  égve  honért  bizton  nézzen  előre  szemünk. 
És  te  virulj,  gyásztér !  abéke  malasztos  ölében, 

Nemzeti  nagylétünk  hajdani  sírja,  Mohács! 

AZ  ÁLMATLAN  KIRÁLY 

Sötét  az  éj,  sötét  a  vár, 
Szép  álmok  közt  a  lét  enyhül: 
Arany  székén  gonddal  tele 
Csak  a  király  álmatlan  ül. 

Előtte  a  nyert  korona, 
Melyért  eladta  álmait, 
S  véres  tetőn  fölesküvé 
Az  éj  undok  hatalmait. 

Komor  mint  a  sír  szelleme: 
Gyorsítaná  a  rest  időt; 
Erőn  bizik,  veszélyt  gúnyol, 
S  víg  lehlek  is  rettentik  őt. 

S  tűnődve  míg  a  zord  király 
Belső  vésztől  így  hányatik, 
Szelíd  hangon  s  mindég  közelb 
Föl  a  kertből  szó  hallatik. 

Irigy  sorsként  néz  a  király : 
Jelenni  ott  ki  merhete? 
Vigyáz,  sötét  gyanún  eped 
S  haragra  gyúl  vad  érzete. 

S  mint  éjjel  hüs  csermelyt  keres 
Az  őz,  a  nappal  üldözött, 
Oly  bizton  egy  szerelmes  párt 
Andalgni  lát  virág  között. 

„Hah!  minden  kény  csak  a  poré, 
S  az  én  párnám  gyémánttövis? 
A  legszebb  álmot  élik  ott: 
Ha  engem  fut,  szűnjék  az  is." 

Mond,  ívet  és  nyilat  ragad, 
A  nyíl  suhan,  szűz  mellybe  hat. 
Végsőt  nyög  az,  s  a  gyepre  dűl 
Halványan  mint  a  hófuvat. 

De  a  kedves  fölötte  áll, 
Merőn,  némán  a  gyász  cserén; 
Emléke  nincs,  csak  kínja  ég, 
S  enyészet  dúl  lázadt  erén. 

S  karjára  fűzve  szép  hívét 
Eltér,  nyomán  vért  hagyva  csak. 
S  a  vár  fölött  a  csend  közé 
Baglyok,  varjúk  sivítanak, 

Éjfélt  űt,  és  tört  hangokon 
Dal  reszket  ily  jajjal  vegyest: 
„Alugy,  alugy  jó  kedvesem. 
Ne  könnyezz  vért,  pirosra  fest! 

Ó  szép  kebel,  fejér  kebel! 
Hol  bájoló  hullámaid? 
Karom  ringat  s  te  most  pihensz, 
S  nekem  hagyád  fájdalmaid!" 

Vérszomjusan  kel  a  király, 
Midőn  hozzá  egy  őr  rohan: 
„Uram  segíts!  vad  rém  kisért. 
Átok,  halál  szemlángiban." 

S  alig  monda,  halkan  belép, 
Holttestet  hozva  karjain. 
Egy  ifjú,  szép,  de  örülés 
Borong  szétdúlt  vonásain. 

„Szelid  lantom  szivet  nyere, 
Nézd  csak  mi  szép,  minő  hideg! 
Rejtsd  a  nyilat,  titkon,  hamar! 
Sír  a  Halál,  nem  sérti  meg." 

Az  ifjú  így.  De  a  király 
Reng,  fölriad  fagy-,  lángteli : 
Ön  lyánya  a  kedves  halott, 
S  lelkét  ezer  kín  tépdeli. 

A  két  hü  szív  rég  hamvad  már, 
De  él  a  zord  király  buja; 
ínsége  új,  bár  fürté  ősz: 
S  ez  a  nagy  ég  nagy  bosszúja. 


A  BÁNKÓDÓ  FÉRJ 

Szatmárban  egy  kis  csárda  van, 
Trézsi  asszony  lakott  ottan. 
Éjfél  haján,  bogárszemü, 
Kerek  tagú,  őz  termetű; 
De  jaj,  mily  szép,  oly  csintalan, 
Rózsás  ajkin  pör  untalan. 
Most  kezde  csak  honn  kis  vitát, 
Csöröl,  pöröl,  ver  amit  lát, 
Férjén  a  sor,  ki  szugban  ül, 
Midőn  ily  szó  harsog  kívül: 
„Jön  a  tatár!" 

Rémül,  sír,  fut,  bujkál  a  nép ; 
De  szép  Trézsi  hegykén  kilép: 
Ö  férfitól  hamar  nem  fél, 
Kivált  az  ügy  ha  nyelvre  kél. 
Még  harctól  lángzók  arcai, 
Lejtnek  hókeble  halmai. 
Midőn  jön  egy  zömök  tatár, 
Szívén  zsákmány,  szemén  tüzár. 
A  szép  Trézsi  kényére  hat. 
Nem  kér  soká,  felé  ugrat. 
Derékban  őt  átöleli, 
Magához  lóra  emeli, 
Eltér  s  örömlobbantában 
Rá-rá  pislog  nyargaltában. 
Búsul  a  férj  szép  asszonyán. 
Utána  néz  —  mint  vész  után; 
S  amint  eltün,  köny  könnyet  hajt, 
Sajnálná  őt,  és  felsóhajt : 
„Szegény  tatár!" 


BAJZA  JÓZSEF 


AURORA 


I»t  ^  •<! 


A   VIOLÁHOZ 

Hervadj,  hervadj  száradon, 
Mit  nevetsz  reám? 
Nincs  kinek  letörjelek, 
Hervadj,  violám! 

Gondosan  neveltelek 
Ablakom  megett, 
Reggel,  estve  öntözém 
Barna  földedet: 

Felvirúlál  s  ég  mosolyg 
Kéklő  kelyheden, 
Ah  de  az,  kinek  virulsz, 
Elhervadt  nekem. 

Sír  nem  vette  tőlem  el, 
örvény  habja  nem: 
Él,  de  másnak  karja  közt 
Él  a  hűtelen. 

Néma  búba  gyászlom  őt 
Mint  halottamat. 
Míg  a  gyász  nem  oltja  el 
Kínos  lángomat. 

2» 

Hervadj,  hervadj  száradon, 
Mit  nevetsz  reám? 
Nincs  kinelí  letörjelek. 
Hervadj,  violám ! 


IRMA  GYULÁHOZ 

Tiltsa  bár  az  ész  szava, 
Tiltsa  végzetem. 
Érted  lángol,  érted  ég 
Minden  érzetem. 

Lassanként  megölnek  a 
Hosszas  bánatok, 
S  mint  a  hévütött  virág 
Földre  hervadok. 

Állj  meg,  majd  ha  nem  leszek, 
Csendes  alkonyon. 
Melybe  gyötrelem  temet, 
Néma  síromon. 

S  halld,  midőn  a  domb  alól 
Felsóhajt  neved, 
Mint  az  ősznek  bús  szele 
Tar  mezők  felett. 

És  ha  kétled,  hogy  talán  • 
Túl  siron  is  él, 
Lángol,  s  olthatatlan  e 
Földi  szenvedély. 

Szólj  és  hivj !  —  Tanújelül 
Lelkem  megjelen 
Hold  tűnő  csillámaként 
Puszta  éjjelen. 


AZ   APÁCA 

Láng  emészti  keblemet, 

Láng,  nem  mondható, 

Szenvedély,  nagy  és  örök, 

El  nem  oltható. 

S  ó,  kinok  mély  tengere  I 

Ó  kemény  egek! 

Nem  lehet  kimondanom, 

Amit  érezek. 

Nem  lehet  kimondanom, 

Bárha  eltemet; 

Tiltja  eskü,  kárhozat 

Szenvedélyemet. 

Oltsd  el,  ó  hatalmas  ész. 

Oltsd  el  lángomat. 

Vagy  szakadjatok  le  rám. 

Oltár!  boltozat! 


LYÁNKA  GYÖTRELME 

O  égető  kín, 
Ó  gyötrelem 
Viszonláng  nélkül 
A  szerelem! 

Felettem  éj,  nap, 
Sötét  ború; 
Szemembe  könyek. 
Szivembe  bú. 

Nem  érti  titkos 
Küzdésimet, 
Kit  lelkem  óhajt, 
Lelkem  szeret. 

Keblembe  dúl,  forr 
Vágy,  félelem, 
Gerjelmim  önkényt 
Fedezgetem. 

S  ah  nincs  oly  Isten, 

Ki  sejtené. 

Ki  néma  nyelvem 

Megfejtené. 

Kereng  a  tér,  föld. 
Az  ég  velem, 
Nyugalmam,  enyhem 
Nem  lelhetem. 

Ó  égető  kín, 
Ó  gyötrelem 
Viszonláng  nélkül 
A  szerelem! 

EMMA 

Volnék  bár  hegyeken  lebegő  szél,  messze 

[röpülnék, 
Messze,  hol  érzelmim  kínja  nem  érne  utói. 
Volnék  bérci  patak,  lerohannék  sziklatetőkről, 

S  eltűnném  a  nagy  tengerek  árja  közé. 
Lomb  vagyok;  a  szerelem  szép  fáján  herva- 

[dozólomb, 
Melyet  hűtlenség  játszi  fuvalma  letört. 
Míg  lebeg  a  hegyi  szél  s  lezuhog  vigan  a  patak 

[árja, 
Száradok  én;  a  bú  lassú  halállal  emészt. 


BORÉNEK 


Boldogok  mi,  a  barátság 

Víg  seregbe  összevont, 
S  itt  borunkat  kedvvel  isszuk, 

Távol  elkerül  a  gond. 
Fel,  vitézi  a  kulacsnak! 

Fel,  miénk  most  a  világ! 
Most  pohárra!  mert  nem  isztok, 

A  halál  ha  majd  kivág. 

Lyánka,  csókot  a  pohárhoz. 
Nyújtsad  bíbor  ajkadat! 

Te,  ki  oly  szép  vagy,  miként  a 
Nyári  hajnaltámadat. 

S  mint  midőn  két  égi  villám 
Egybe  csapva  szétenyész, 

Csókba  lelkünk  összecsattan, 
S  a  kéj  tengerébe  vész. 

Félre,  vízivó,  előlem 

Mert  palackba  fojtalak! 
Itt  szentségtörőt  nem  tűrnek 

A  bornak  szentelt  falak. 
Lánglobogva  leng  Tokajnak 

Itt  közöttünk  istene, 
S  kádba  fojtja,  hogyha  bejön 

Kit  meghitté  nem  kéne, 

Éljenek,  kik  hiresítik 

A  Tokaj  gyönyörnevét. 
Éljen,  aki  ott  kapálta 

E  pohár  dicső  tövét! 
Most  mi  vígan  hörpögetjük, 

Kéjre,  lángra  ébredünk, 
S  minden  bút  e  tágas  öblű 

Billikomba  temetünk. 

Üssük  össze  kelyheinket, 

Bennök  égi  tűz  ragyog. 
És  vigadjunk  —  a  magyarnak 

Vigadalmi  nem  nagyok: 
Míg  Mohácsnál  nem  csatázott 

A  félholdu  büszke  tar, 
Víg  volt  addig,  hajh,  azóta 

Sírva  vigad  a  magyar.    • 

Ott  leszállott  alkonyába  — 
De  minek  panaszlok  én? 

Félre,  gyászkép !  új  korány  kel 
Árpád  honja  szent  egén. 

Félre,  szívnek  gyilkolói, 

Alvilági  fajzatok, 
Fájdalom,  könny,  aggodalmak, 

Tőlünk  messze  szálljatok! 

Fel,  vitézi  a  kulacsnak, 

Mig  miénk  e  szép  világ! 
Most  pohárra!  mert  nem  isztok, 

A  halál  ha  majd  kivág. 
Üssük  össze  kelyheinket, 

A  kancsók  ürüljenek; 
Fennkiáltsuk:  a  hazának 

Szép  leányi  éljenek! 

Éljen  a  magyar  szabadság! 

Éljen  a  magyar  vitéz, 
Aki  e  dicső  hazáért 

Életét  áldozni  kész ! 
Adja  isten,  hogy  Hunyadvár 

Gyászoló  gránitfokán 
Törje  csontját  a  magyar  vért 

Lesve  szomjazó  kaján. 

Éljenek  szeretteink,  e 

Drága  honnak  szentéi. 
Kik  a  közjóért  buzognak, 

Mint  a  nap  tűzf ényei ! 
Adja  isten,  hogy  hazánknak. 

Mint  a  nagy  király  alatt, 
Három  tenger  partvidéke 

Alkosson  határfalat. 

Éljünk  mink  is,  akiket  most 
A  barátság  egybe  font, 

És  borunkat  vígan  isszuk 
S  távol  elkerül  a  gond. 

Fel  vitézi  a  kulacsnak, 
Pengjen  össze  a  pohár! 

Most  igyunk!  most!  mert  ki  tudja, 
Óra  múlva  mily  sors  vár. 


APOTHEOSIS 

Nyugosznak  ők,  a  hősfiak 
Dúló  csaták  után, 
Nyugosznak  ők,  sírjok  felett 
Zöldell  bokor,  virány. 

Zöldell  bokor,  zöldell  virány, 
Mert  vérök  öntözé. 
És  hálakönnyek  hulltanak 
Az  égharmat  közé. 

Csatájok  nem  volt  pártcsata 
S  ábrándos  képzelet. 
Mely  dúl  alkotni  várait 
A  köz  romlás  felett. 

Mely  poklok  mélyiböl  idéz 
Viszályok  angyalát, 
Hogy  vérszínnel  borítsa  be 
A  béke  hajnalát; 

Hogy  nyomdokán  lángvész,  gyilok 
Rablás  pusztítsanak, 
S  e  század  szebb  reményei 
Sírokba  hulljanak. 

Csatájok  a  védelmezett 
Népjog  csatája  volt, 
Melyet  szent  eskü,  szent  kötés 
Ellen  zsarnok  tiport. 

Keblökben  a  köz  érdekek 
Szerelme  lángola, 
Karjokba  tiszta  honfitüz 
Szablyája  villoga. 

Vad  kényt,  zsarnok  parancsokat, 
Láncot  nem  türtenek 
S  Szabadság,  te  szép  égi  lény, 
Érted  vérzettének. 

Vérzettek  és  elhulltak  ők. 
De  győzödelmesen: 
Tettök  sugara  átragyog 
Időn,  enyészeten. 

Dicsőség  bájvirágai 
Verőkből  termének. 
S  sírjokról  nagy  világba  át 
Hírszellők  lengenek. 

Márványlapokra  tettöket. 
Örök  betűivel 
A  történet  komoly  szavú 
Múzsája  vési  fel. 

Mint  vitának,  mint  estek  el 
Szabadság  harcain, 
Beszéli  a  vándor  rege 
Utódok  ajkain. 

Hazájok  most  bús  temető, 
Népetlen  pusztaság, 
Paloták  és  faluk  helyén 
Fű  nő  s  fenyérvirág. 

Kiket  megkímélt  a  halál, 
A  férfi  bajnokok, 
Vagyontalan  földönfutók. 
Hazátlan  vándorok. 

Roppant  zajongó  városok 
Utcáin  hallgatás. 
Sápadt  nők  arcán  síralom, 
Bánat,  szívszaggatás. 

Romok  között  erőtlen,  agg 
Apák  lézengenek. 
Kik  egy  jövő  szebb  kor  felől 
Kétségbe  estének. 

Ti  gyászló  nők,  őszült  apák, 
Gyámatlan  magzatok! 
Elgázlott  honnotok  felett 
Szűnjön  siralmatok! 

E  porba  omlott  szép  haza 
Fel  fog  virulni  még. 
Van  bíró  a  felhők  felett. 
Áll  a  villamos  ég. 

Az  ész  mindenható  tüze 
Támad  föl  ellene, 
S  a  zsoldos  szablyák  ezrein 
Győz  a  kor  szelleme. 

A  síri  gyászolás  öröm- 
Hangokká  változik, 
Keresztül  dörgi  a  hazát 
Kelettől  nyúgotig! 

S  hol  legtöbb  honfivér  lépé 
A  harci  síkokat: 
A  népszabadság  ott  tenyészt 
Legszebb  virágokat. 


ISTEN   HOZZÁD 

Bércről  visszanéz  a  vándor, 
Vígan  int  kies  hazája. 

Ott  mosolyg  a  rónatáj; 
De  a  messze  távozónak 

Szíve  vérzik,  szíve  fáj  I 
Zeng  felé  a  búcsúszó : 

„Isten  hozzád,  bujdosó!" 

Bérc  alatt  áll  völgyek  árnyán. 
Csak  felhőket  lát  hónából, 

Elmerült  a  rónatáj : 
Ámde  búja  nem  maradt  el, 

Szíve  gyászol,  szíve  fáj ; 
Zeng  felé  a  távol  szó : 

„Isten  hozzád,  bujdosói" 

Bérc  és  völgy  is  elmaradtak, 
Felhőt  sem  lát  már  hónából. 

Ábrándkép  a  rónatáj : 
Búja,  mint  az  ég  kiséri, 

Szíve  vérzik,  szíve  fáj ; 

Mély  keservvel  zeng  szava: 
„Isten  hozzád,  szép  haza!" 

Múlnak  évek,  fürté  ősz  már. 
Elfeledte  rég  hazája: 

Ám  a  kedves  rónatáj 
Sírig  képben  él  előtte. 

Szíve  gyászol,  szíve  fáj, 
S  a  halónak  végszava : 

„Isten  hozzád,  szép  hazai" 


ÉBRESZTŐ 

Ébredj  nagy  álmaidból. 
Ébredj,  Árpád  fia! 
Fölkelt  a  nap :  hazádnak 
Föl  kell  virulnia! 

Ellenséges  hadakkal 
Víttál  ezer  csatát. 
Szívvéreden  ezerszer 
Váltad  meg  a  hazát. 

A  felvirradt  kor  ismét 
Igényli  szívedet; 
Vért  nem  kér,  csak  hazáért 
Égő  szerelmedet. 

Igényli,  hogy  becsüljed 
Honod  külföld  felett! 
Védd,  ápold,  mikkel  isten 
Megáldá  földedet. 

Amit  gyártott  magyar  kéz, 
Nevelt  a  hontelek, 
Amit  magyar  zamattal 
Ihlettek  a  szelek; 

Mi  a  rónák  felett  él, 
Hegyaknában  terem: 
Mind  az  nemes  fajodnak 
Erőt  adó  elem. 

S  függjön  rajtad  daróc  bár, 
S  szembántó  színzavar, 
Becses,  mikor  hazáért 
Égő  szivet  takar. 

Ó,  nemzet,  nemzet,  eszmélj, 
Becsüld  meg  tenmagad, 
Gyilkold  le  szolgavágyad, 
Mely  külföldhöz  ragad ; 

Járj  egyesűit  erővel. 
Tégy  egy  szent  fogadást: 
Hazádnak  istenén  kül 
Nem  fogsz  imádni  mást ! 

Te  népek  óceánján 
Hullámtól  vert  sziget, 
Kit  mint  elsülyedendőt 
Ezer  jós  emleget. 

Mutasd  meg  a  világnak. 
Hogy  még  erőd  szilárd. 
Hogy  ezredes  fokodnak 
Üj  ezredév  sem  árt. 

Mutasd  meg,  mit  vihet  ki 
Erős  szívláng  alatt 
Az  elszántság  hatalma 
És  az  érc  akarat. 

Ébredj  nagy  álmaidból, 
Ébredj,  Árpád  fia ! 
Fölkelt  a  nap :  hazádnak 
Föl  kell  virulnia! 


JÓSLAT 


Mit  rejt  a  kétes  jövendő? 
Mért  borúit  a  láthatár? 
A  lelkek  mély  aggodalma 
Szertelen  viharra  vár? 
Végitélet  kürtje  szólít 
Élők-  és  halottakat? 
A  Cherub  lángszárnya  zúg-e, 
Megnyitván  a  sírokat? 

Ó  nem!  —  Népek  háborognak, 
A  föld  egy  nagy  Óceán, 
Melyet  megbántott  kedélyek 
Féktelen  hatalma  hány; 
Forr  a  nemzetek  haragja. 
Megmozdult  a  félvilág,    « 
Mert  az  élet  szent  nyugalmát 
Zsarnokok  felforgaták. 

Földön  nincs  többé  igazság, 
Csak  népgázló  hatalom ; 

A  szabadság  mérges  gúny  lett, 
Börtönkínok  irgalom! 
Harci  zsákmány  a  tulajdon, 
Senkinek  sajátja  nincs, 
Honfi-hűségnek  jutalma 
Vagy  kötél,  vagy  rabbilincs! 

Jogbitorlás  címe:  törvény. 
Rend  a  zsarnokkény  neve, 
Ember  társadalmi  léte, 
Élet  undorrá  leve 
Ámde  megjön  a  bosszúnap. 
Büntetendő  vétkeket, 
Hozván  a  sanyargatókra 
Kárhozást,  enyészetet. 

Kelnek  újra  forradalmak, 
Megkezdendők  a  csatát, 
Bérencek  sok  ezre  ellen 
Küldve  milliók  hadát. 
Megdördül  a  harci  orkán, 
S  büszke  várak,  paloták. 
Tornyok  omladoznak  össze, 
S  vérben  úszik  egy  világ; 

S  Isten  eljövend  ítélni 
Népeket  s  királyokat 
S  pillantása  porba  sújtván 
Embergázló  trónokat, 
S  visszaadva  millióknak 
A  természet  szent  jogát, 
Zengni  hallunk  földön,  égen, 
Békehirdető  imát. 


AURORA 

S  a  rabszolga  újra  nép  lesz, 
Élvező  törvényeket, 
És  az  ember  újra  ember, 
Aminek  teremtetett; 
S  a  Szabadság  templomában 
Trónt  az  Igazság  emel. 
Melyet  minden  földi  féreg, 
Minden  fűszál  ünnepel. 


EGY  ANYA  KESERVE 

Alszol  csendes  árny  alatt, 
Kisded  gyermekem, 
S  nincs  e  földnek  hajnala. 
Mely  felkölt  nekem. 

Téged  egy  rövid  tavasz 
Keble  ringatott 
Látál  csak  kies  nyarat, 
Őszi  bájnapot. 

Míg  a  tél  elhozhatá 
Gyász  fuvalmait. 
Sír  ölében  álmodod 
Égi  álmaid. 

Vissza  hasztalan  sóhajt 
Dúló  bánatom. 
Hasztalan  kiáltja  szóm: 
Kelj  fel,  magzatom  l 

Halmodon  hullat  szemem 
Záporkönnyeket, 

S  könny  és  síralom  nem  ad 
Néked  életet. 

Ah,  nem  ismer  oly  anya 
Mély  szívbánatot, 
Aki  még  nem  sírata 
Megholt  magzatot, 

Akinek  virágait 

Sors  nem  tépte  le, 

Szép  jövendőt,  szép  reményt 

Táplál  kebele. 

Nékem  nincs  vigasztalás 
E  nagy  ég  alatt. 
Messze  túl  az  életen 
Egy  remény  maradt: 

Hogy  virradni  mennybe  fog. 
Mely  felkölt  nekem, 
Üdvezület  hajnala. 
Drága  gyermekem! 


SÓHAJTÁS 

Múltadban  nincs  öröm, 
Jövődben  nincs  remény. 
Hanyatló  szép  hazám, 
Miattad  vérzem  én! 

Miattad  zeng  panaszt. 
Örök  bút  énekem; 

Sötét  felhőd  alatt 
Ez  élet  gyász  nekem. 

Oly  sok  küzdés  után, 
Örvény  s  hullám  közül, 
Segélni  part  felé, 
Egy  csillag  sem  derüli 

Ki  szívet  alkotál, 
S  belé  érzelmeket. 
Szeretni  lángolón 
Hazát  és  nemzetet; 

Kinek  hatalma  szab 
Törvényeket,  határt, 
Ó,  népek  Istene, 
Küldj  egy  remény sugárt! 


AZ  UTAS 


Messze  vándorútra, 
Rég  kiköltözém, 
Napjaim  haladtak, 
Nem  haladtam  én. 
Szivem  szép  hazája 
Még  közel  virul, 
Fellegek  köszöntnek 
Láthatárirúl. 

Ah,  ki  honja  földén 
Mindent  elhagyott. 
Terhes  annak  útja, 
Nem  lép  az  nagyot; 

Lassan  megy,  megállong, 
Vissza-visszanéz, 
Zeng-e  még  felé  szó? 
Jut-e  a  búcsukéz? 


ŐSZI  DAL 


Köd  borong;  száll  a  daru 
Zúgva  fenn  az  égen ; 
Száll  s  meleg  hazát  keres 
Déli  messzeségen, 
Néki  ott  virít  a  hon. 
Hol  nincs  tél  az  ormokon. 

Sárga  a  virágbokor, 
A  lomb  hervadandó; 
Amit  látsz,  ó  föld  fia. 
Hamvatag,  mulandó 
Gyarló  létből  a  kebel 
Jobb  hazába  esdekel. 

Szív,  beteg  szív,  itt  az  ősz, 
Lombjaid  lehulltak, 
S  többé  földileg  neked 
ök  ki  nem  virulnak; 
De  ne  szálljon  bú  reád: 
Lelsz  te  is  majd  más  hazát. 

BÁRÓ  EÖTVÖS  JÓZSEF 


BUCSŰ 

Isten  veled,  hazám,  bátrak  hazája, 
Isten  veled,  te  völgy,  ti  zöld  hegyek! 
Gyermek-reményim  s  bánátim  tanyája. 
Isten  veled,  én  messze  elmegyek; 
Ha  visszatérek  boldogulva,  hon. 
Hadd  lássam  népemet  virányidon! 

Nem,  mint  Helvécia  hótakart  tetői, 
Nem  nyúlnak  oly  magasra  bérceid, 
S  tán  szebbek  a  Provence  daltelt  mezői. 
Mint  zöld  kalászt  hullámzó  tereid: 
Virág  mit  ér,  mit  ér  a  bérc  nekem? 
Hazát  kivan,  hazáért  ver  szivem. 

Az  ég  egy  kincset  ád  minden  hazának, 
S  a  nemzet  hiven  őrzi  birtokát; 
Császárról  szól  a  francia  fiának. 
Büszkén  mutatja  Róma  ó  falát, 
Hellásznak  kincse  egy  elomló  rom : 
Tiéd,  hazám,  egy  szentelt  fájdalom. 

Hallgatva  áll  Rákosnak  szent  határa. 
Ah,  régen  hallgat  immár  a  magyar! 
S  az  ősök  elenyészett  nyomdokára 
Az  esti  szellő  új  fövényt  takar; 

Hallgatva  áll  a  tér,  szivünk  szorul. 

S  egy  könny  beszél  hazánk  nagyságirul. 

S  egy  könny  Budáról,  mely  magas  tetöjén 

Sötéten  áll,  egy  bús  emlékezet,  i 
Nagy  sírköve  hazámnak  temetőjén, 

S  ráírva  mind,  mi  véle  elveszett;  j 

Régen  szétdönté  az  idő  falát,  M 

Kövén  meglátni  a  csaták  nyomát.  S 

S  még  áll  Mohács,  még  áll!  magasbra  nőnek 
Az  új  barázdán  s  régi  hősökön 
Kalászai,  erőt  ad  a  mezőnek. 
Bár  rég  lefolyt,  a  férfi-vérözön; 
Nincs  kő  határán,  nincsen  kunhalom. 
De  áll  a  tér  s  nem  vész  a  fájdalom! 

S  nem  veszhet  el,  míg  az  ezüst  Dunának 
Nagy  tükörén  egy  honfiszem  pihen. 
S  magyar  lakik  a  parton,  s  a  hazának 
Csak  egy  romlatlan  gyermeke  leszen; 
Buda-,  Mohács-,  Nádornál  elfutó, 
Tán  honom  könnye  vagy  te,  nagy  folyó? 

S  ó  én  szeretlek  néma  bánatodban, 

Hazám  szeretlek  könnyeid  között. 

Égőn  szeretlek  özvegy-fátyolodban, 

Nehéz  keserved  melybe  öltözött; 

Bájlón  mosolygsz,  mert  bár  sorsod  kemény, 

Él  még  a  sír  felett  is  egy  remény. 

És  most  isten  veled,  talán  sokára. 
Örökre  tán;  hazám,  isten  veled! 

Rég  eltűnt  ismert  béreid  kék  határa 
S  tovább  siet  vándorló  gyermeked; 
Ha  visszatérek,  boldogulva,  hon. 
Hadd  lássam  népemet  virányidon! 


A  VÁR  ÉS  A  KUNYHÓ 

Ali  grófi  vár  magányosan 
A  puszta  bércfokon, 
Kőcímer  a  kapuk  felett, 
Zászlók  a  tornyokon ; 

S  mélyen  kerítik  árkai 
Sok  százados  falát, 
Hová  török  s  tatár  erő 
Nem  lelheté  utat. 

S  egy  kis  lak  áll  a  bérc  alatt 
Zöld  rétnek  közepén. 
Nyugalmasan  fészket  rakott 
A  gólya,  tetején. 

Zöld  a  kerítés,  kis  falát 
A  dél  sugáritól 
Egy  hársfa  védi,  födele 
Nem  nyúl  ki  ágiból. 

De  a  magas  tornyok  felett 
S  a  kisded  ablakon 
Egy  nap  sugara  játszadoz, 
S  mindent  egy  fénybe  von. 

S  kéken  terül  a  tiszta  ég 
A  vár  s  kunyhó  felett, 
Egyképen  mintha  áldana 
Urat  s  szegényeket. 

Eljött  az  est,  csikorgva  nyílt 
A  tölgyfa  várkapu, 
S  büszkén  köszöntve  lép  elő 
A  deli  úrfiu. 

Aranykard  csordul  oldalán. 
Dolmánya  gyöngyözött, 
S  reszketve  csillog  drágakő 
A  nyuszt-kalpag  fölött. 

Eljött  az  est  szép  hajnala, 
S  a  kunyhó  ajtaján 
Pirulva,  mint  az  ég,  kijő 
A  szép  jobbágyleány. 

Remegve  lép,  s  meg  visszanéz, 
Megáll  s  tovább  siet. 
A  völgyben  nincs  ily  szép  leány, 
Világon  sem  lehet! 

Ah,  régen  vár  az  ifiú 
Erdő  sötétiben. 
Siet,  siet  a  szép  leány. 
Keblén  majd  megpihen. 

Szü  szűn  dobog,  ott  állnak  ők 
Hallgatva  boldogan, 
Eltűnt  a  vár  s  a  kunyhó  rég 
Az  éj  homályiban. 


I 

Eltűnt  a  föld  s  a  nagy  világ, 
A  gyémánt  s  címerek: 
Egy  érzeménynek  lángiban 
Dobognak  a  szivek. 

Magasan  ül  a  büszke  gróf 
Várának  termiben, 
Arca  komoly,  fehér  haja, 
A  szív  örömtelen. 

S  az  ajtó  nyílik  és  belép 

A  grófnak  egy  fia. 

Egy  földmíves  s  egy  szép  leány 

Vezetve  általa. 

„Atyám!  —  a  deli  ifjú  szól  — 
Add  szent  áldásodat, 
Csak  őt,  csak  őt  szerethetem, 
Csak  érte  él  fiad." 

„Csak  őt?  csak  érte?"  szól  az  agg, 
S  harag  gyúl  arcain  — 
„Mocskot,  tudod,  nem  szenvedek 
ősimnek  címerin." 

„Mocskot  nem  szenvedek  magam 
—  Szól  a  földmívelő  — 
Nevem  felett;  leányomat 
Mért  csábitá  el  ő?" 

„Itt  függnek  ősim  képei  — 
A  gróf  szól  —  s  címerek. 
Nincs  köztük  egy  is  nemtelen, 
S  nem  lesz,  mig  én  leszek. 


46  Báró  Eötvös  József 

Nemzetségfám  terjedten  áll, 
Áll  ősim  teremé, 
A  harcmezőn  pihennek  ők, 
E  faj  hősök  neme." 

Szól  a  jobbágy:  „Velem  leány! 
Gróf  úr,  isten  veled, 
Erősen  áll  az  ősi  vár, 
S  hires  vitéz  neved. 

De  voltak  ősim  nékem  is. 
Van  nékem  is  hazám, 
S  a  gróftul  nem  koldult  kényért. 
Bármily  szegény,  apám. 

E  hársat,  nézd,  száz  évivél 
Csekély  lakom  előtt: 
Nemzetségfának  ülteté 
ősöm  a  zöldelőt. 

Felnőtt  a  fa,  száz  ágakat 
Hajtott  erős  töve, 
S  hidd  el,  gróf  ur,  jobbágyod  is 
Gondol  még  ősire. 

Ha  ott  ül  estve,  s  a  mező 
Kaszálva  illatoz, 
S  az  est  harangja  énekel. 
Mint  egy  szentelt  koboz:    , 

A  múlt  időkre  gondol  ő 
Miként  te,  hős  uram, 
S  a  nemtelen  szemekből  is 
Megindul  a  folyam. 

Mert  voltak  ősim  nékem  is, 
Hazáért  vérezök, 
S  mert  nem  említed  tettöket, 
Tán  nem  vitézek  ők? 

Bár  ősöd  hantja  szépen  áll, 
Ismert  a  harcmezőn, 
A  népnek  hamva,  büszke  úr, 
A  por  eldődidön."  , 

A  jobbágy  szólt,  s  büszkén  kimegy 
Hol  kis  kunyhója  áll. 
De  ah,  szelid  leánya  ott 
Nyugalmat  nem  talál. 

S  nyugalmat  nem  talál  a  gróf 
Fia,  sóhajtozik: 
A  várban  s  a  kunyhóban  egy 
Keserv  uralkodik. 
♦ 

Ösz  lett,  a  hársak  zöldje  hull, 
A  fecske  elrepül, 
Elszáradt  lomb  csörögve  száll 
A  kis  kunyhó  körül. 

S  a  büszke  várnak  tornyain, 
S  a  tölgykapu  felett 
Busán  szállong  gyászlobogó 
Szines  zászlók  helyett. 

Csikorgva  nyíl  a  várkapu, 
S  kilép  a  gyászsereg, 
Egy  rézkoporsót  visznek  ők, 
Rajt  festett  címerek. 

Nyílik  a  kunyhó  ajtaja, 
Fehér  leányok  ott, 
Virágtakart  födél  alatt 
Kihozzák  társokat. 

Megállanak  a  zöld  mezőn 
Üj  sírgödör  körül, 
S  a  gróf  s  a  jobbágy  bánata 
Egy  könnyűvé  vegyül. 

Rög  rögre  hull,  temetve  ott 
Két  fájó  szív  pihen, 
A  gróf  és  a  jobbágyleány 
Egy  sírnak  mélyiben. 


EGY  ÚJSZÜLÖTT  GYERMEK 
HALÁLÁRA 

Alig  jött  s  már  is  elhagyott. 
Akit  úgy  vártatok. 
Szerelmeteknek  gyermeke ;  — 
Szülék,  ne  sírjatok! 

Édes  a  hosszú  nyugalom. 
Bár  percnyi  lét  után; 
Nem  jó  nekünk  a  föld  színén. 
Alatta  jobb  talán. 

Hisz  azt,  mi  életünkbe  szép, 
Ö  már  élvezte  itt: 
A  napnak  meleg  sugarát, 
S  anyjának  csókjait. 


¥ 

MOHÁCS 

Eldödeink  siralmas  harchelyén, 
Zöldebb  a  fü  Mohácsnak  mezején; 

Több  illat  tölti  a  virágokat, 

S  a  gazda,  mondják,  szebb  kalászt  arat. 

E  földet  hősök  vére  áztatá, 

Azért  küld  Isten  ily  áldást  reá; 

Mert  szent  határ  az  s  puszta  nem  lehet, 
Hol  honfiszív  hónáért  vérezett. 

Ó  ne  sirasd  meg  annak  végzetét, 

Ki  a  hazáért  adta  életét! 

Édesen  alszik  anyja  kebelén, 

S  áldások  őrzik  csendes  nyughelyén. 

Mely  a  hazáért  élt,  a  hü  kebel. 
Földjét  termékenyítve  hamvad  el ; 

És  szelleme  a  sír  körül  marad, 

Tettekre  intvén  az  utódokat. 


VÉGRENDELET 

Ha  majdan  átfutottam 
Göröngyös  utamat 
S  hová  fáradtan  érek, 
A  sír  nyugalmat  ad : 

Márványszobor  helyébe 
Ha  fennmarad  nevem. 


AURORA 

Eszméim  győzedelme 
Legyen  emlékjelem. 

S  ha  majd  kijőtök  néha 
S  megálltok  síromon, 
Zengjétek  el  a  legszebb 
Dalt  néma  hantomon. 

Magyar  dalt,  lelkesítőt, 
Melynél  a  szív  dobog, 
Tán  halva  is  megértem, 
S  keblem  hevülni  fog. 

És  sírjatok  egy  könnyet 
Barátotok  felett: 
Dalt  érdemelt,  mert  költő, 
Könnyet,  mert  szeretett. 


CZUCZOR  GERGELY 


RIADÓ 

Sikolt  a  harci  síp :  riadj  magyar,  riadj ! 
Csatára  hí  hazád,  kifent  acélt  ragadj ! 
Villáma  fesse  a  Szabadság  hajnalát, 
S  fürössze  vérbe  a  zsarnokfaj  bíborát! 

Él  még  a  magyarok  nagy  istene, 

Jaj  annak,  ki  feltámad  ellene! 

Az  isten  is  segít,  ki  bír  velünk? 

Szabad  népek  valánk,  s  azok  legyünk! 

Nem  kell  zsarnok  nekünk,  csatára  magyarok! 
Fejére  vész  halál,  ki  reánk  agyarog. 
Ki  rabbilincseket  s  igát  kohol  nekünk. 
Mi  sárga-fekete  lelkébe  tőrt  verünk! 

Él  még  a  magyarok  nagy  istene, 

Jaj  annak,  ki  feltámad  ellene ! 

Az  isten  is  segít,  ki  bír  velünk? 

Szabad  népek  valánk  s  azok  legyünk! 

A  föld  talpunk  alatt,  s  fejünk  felett  az  ég. 
Tanú  legyen,  hogy  áll  Árpád  hős  népe  még; 
S  mely  e  szent  földre  hull,  minden  csepp 
Kiáltson  égbe  a  bitorra  bosszúért!  [honfivér. 
Él  még  a  magyarok  nagy  istene, 
Jaj  annak,  ki  feltámad  ellenei 

Az  isten  is  segít,  ki  bir  velünk? 
Szabad  népek  valánk  s  azok  legyünk! 

Tiporva  szent  jogunk,  szent  harccal  ójjuk  azt, 
Pusztítsa  fegyverünk  a  fondor  lelkű  gazt, 
A  zsarnokok  torán  népek  vigadjanak, 
A  nép  csak  úgy  szabad,  ha  ők  lebuktanak. 

Él  még  a  magyarok  nagy  istene, 

Jaj  annak,  ki  feltámad  ellene! 

Az  isten  is  segít,  ki  bir  velünk? 

Szabad  népek  valánk  s  azok  legyünk! 

Elé!  elé!  Jertek  haramiahadak, 
Kiket  nemzetbakók  gyanánt  uszítanak, 
Temetkezéstekül,  ti  bősz  szelindekek. 
Helyet  dögész-vadak  gyomrában  leljetek ! 

Él  még  a  magyarok  nagy  istene, 

Jaj  annak,  ki  feltámad  ellene! 

Az  isten  is  segít,  ki  bir  velünk? 

Szabad  népek  valánk  s  azok  legyünk! 

Szivünk  elszánt  keserv,  markunk  vasat  szorít. 
Csatára  milliók  imája  bátorít; 
Ó,  drága  véreim,  vagy  élet,  vagy  halál. 
De  szolganépre  itt  a  zsarnok  nem  talál! 

Él  még  a  magyarok  nagy  istene, 

Jaj  annak,  ki  feltámad  ellene! 

Az  isten  is  segít,  ki  bir  velünk? 

Szabad  népek  valánk  s  azok  legyünk! 

Vitézek,  őrhadak,  fogjunk  bucsúkezet. 
Iszonytató  legyen  s  döntő  az  ütközet, 
Ös  áldomás  gyanánt  eresszünk  drága  vért, 
Végső  piros  cseppig  hadd  folyjon  a  honért! 

Él  még  a  magyarok  nagy  istene, 
Jaj  annak,  ki  feltámad  ellenei 
Az  isten  is  segít,  ki  bir  velünk? 
Szabad  népek  valánk  s  azok  legyünk: 


A  BOROS  VÁNDOR 

Bort  ittam  én,  boros  vagyok, 
Haza  mennék,  de  nem  tudok, 
Aki  tudja,  mért  nem  mondja, 
Merre  van  az  országútja. 

Leányt  láttam,  s  megszerettem, 
De  a  nyomát  elvesztettem. 
Aki  látja,  mért  nem  súgja, 
Merre  megy  a  szivem  búbja. 

Piros  csizmás  lelkem,  húgom. 
Kár  sietned  olyan  nagyon, 
Hisz  én  oly  jó  legény  vagyok, 
Ily  hetykén  csak  ma  ballagok. 

Törjön  el  az  út  kereke, 
Sülyedjen  el  a  feneke. 
Mért  oly  hosszú,  mégis  szoros. 
Alig  fér  el  rajt  egy  boros. 

ESIK  ESÖ  .  .  . 

Esik  eső  a  mezőre, 

Csak  úgy  dül. 

Hej,  csak  egy  csepp  esnék  babám 

Szemébül. 

Eső  után  szebben  virít 

A  mező, 

Könnyezve  szebb  a  lágyszívű 

Szerető. 

Viszi  a  szél  a  felhőket 

Lefelé, 

Felhők  mögül  ragyogó  nap 

Jön  elé. 

Hej,  bár  vinné  búmat  is  el 

Magával, 

Csak  engemet  hagyna  együtt 

Babámmal. 


i 


TEMETŐBEN 

Csipkére  van  fehér  kendőm  szegve 
Borult  szemem  könnyekkel  van  telve, 
Fehér  kendőm  szellő  lebegteti, 
Könnyemet  senki  sem  törölgeti. 

Fehér  rózsabokor,  nincs  virága. 
Az  őszi  derektől  tar  az  ága. 
Majd  nyílik  a  tavasz,  s  kihajt  újra. 
Nyílik  énnekem  is,  de  csak  búra. 

Piros  lábú  fehér  galamb  elszáll. 
Repül,  repül,  míg  párjára  talál, ,  ij 

Mért  nincs  szárnyam?  de  ha  volna  is  bár, 
Sas  röptével  sem  érném  el  öt  már. 

Fehérfalas  kis  kápolna  körül 
Fakeresztek  közt  sok  halom  zöldül, 

Egyikre  közülök  ráborulok, 
Szeretőm  sírja  ez,  kit  gyászolok. 

Áldjon  meg  a  jó  ég,  hogy  szerettél, 
Sötét  sírba  hív  szerelmet  vittél. 
És  engemet  hagyjon  el  az  Isten, 
Ha  kívüled  valakit  szerettem. 


GÉMES  KÜT 

Kerek  puszta,  gémes  kút, 
Oda  visz  a  gyalogút. 
Gyalogúton  egy  kis  lány. 
Szedi  lábát  szaporán. 

Gyalogúton  a  kis  lány, 
Hová  megy  oly  szaporán? 
Üres  korsó  kezében. 
Tűz  szikrázik  szemében. 

Gulyásbojtár  a  kútnál 
Itatna,  de  csak  ott  áll. 
Hej  te  kis  gulyásbojtár 
Tüzes  szemed  kire  vár? 

„Üres  korsót  töltök  én. 
Lángszerelmet  oltok  én, 
Gyalogúton  kis  leány, 
Erre,  erre  szaporán.* 

A  HUSZÁR 

Szép  gazdasszony,  van-e  ebéd? 

„Van  bizony." 
Lesz-e  puhára  vetett  ágy? 

„Lesz  bizony." 
Jaj  galambom,  eszem  a  szép 

Ajkadat, 
Itt  maradok,  nem  megyek  egy 

Tapodtat. 

Gazda,  van-e  zab  a  lónak? 

„Nincs  biz  ott." 
Van-e  széna  a  tartóban? 

„Nincs  biz  ott." 
Menjünk  lovam,  meg  nem  él  itt 

A  huszár; 
De  azért  a  szép  asszonyért    . 

Mégis  kár! 


KORA  HÁZASSÁG 

Kis  kakasnak  taréja  sincs 
S  kukorikol  immár! 
Tejes  szájú  legényke 
S  esze  lányokon  jár; 
Talán  meg  is  házasodik. 
Csak  ez  volna  hátra! 
Minden  okos  azt  mondja  rá: 
Ember  kell  a  gátra! 

Alig  birja  még  a  kévét 
Szekérre  föladni. 

Kapanyelet  sem  tudna  még 

Jó  móddal  faragni, 

Már  is  gazda  akar  lenni, 

Ó  Isten  csudája. 

Kivált  ha  nincs  egyebe,  mint 

Botja,  tarisznyája. 

Lógó  helye  a  csikónak 
Nem  a  rúd  melléke: 
Embersorba  nem  illik  a 
Gyerek  vőlegényke : 
Míg  a  csibe  nem  kapargat 
Étke  addig  kása. 
Aki  keresni  tud,  annak 
Legyen  hitestársa. 

Erzsike  még  tegnapelőtt 

Bábjaival  játszott, 

S  tegnap  már  a  kis  csintalan 

Legénnyel  cicázott. 

Ejnye  gonosz,  holnap  talán 

Fülig  szerelmes  lesz, 

S  ha  jól  megyén,  holnapután 

Jegygyűrűt,  kendőt  vesz. 

Lassan,  lassan,  húgomasszony, 
Tud-e  sütni,  főzni? 
Fonni,  varrni  és  szapulni, 
Kecsegét  fölözni? 
Hányszor  fordul  a  motóla, 
Míg  kerül  egy  pászma? 
Mit  tesz  a  jó  gazdasszony,  hogy 
Fehér  legyen  vászna  ? 

Jaj  tenéked  szegény  gazda, 

Lesz  ételed  kozmás, 

ínyedhez  ragad  a  gombóc. 

Kenyered  lesz  záklás, 

S  keserű  vaj,  penészes  sajt. 

És  avas  szalonna. 

Majd  azt  mondod:  Csak  ily  leányt 

El  ne  vettem  volna. 

De  meglelte  zsák  a  foltját. 
Egyik  egy  hián  húsz, 
A  másik  meg  tizenkilenc. 
Ki-ki  egy  bakot  nyúz. 
Szaporodik  a  gazdaság. 
De  nem  a  kamrában, 
Tojós  tyúkjok  sincs,  de  vagyon 
Bölcső  a  szobában. 

Rossz  fának  rossz  az  almája, 

Holló  fia  holló, 

Élő  sövény  úgy  jó,  hogyha 

Nyesi  kertészolló. 

Ha  az  anya  ásítozik. 

Fia  száját  tátja. 

Lusta  néni  lányának  a 

Munka  nem  barátja. 


A  FALUSI  KIS  LEÁNY  PESTEN 

Jaj  be  szép  az  a  Pest,  Istenem,  be  szép! 
S  benne  milyen  úri,  mily  szelíd  a  nép, 
összevissza  jártam  utat,  útfelet. 
De  szemem  nyugonni  nem  talált  helyet. 

Ablak  ablakon  van  három  négy  soron, 
Oly  magas  falunkban  nincsen  a  torony. 
A  sok  utca  tömve,  mint  a  méheraj. 
Jobbra,  balra  fényes  gyöngy,  ezüst,  arany, 
S  mintha  búcsú  állna  későn  és  korán. 
Cifra  ott  a  férfi,  asszony  és  leány. 
Am  csudálni  méltó  mindenek  fölött, 
Hogy  kevély  alig  van  annyi  úr  között. 
Mert  kosárka  almát  vittem  áruba 
S  feltakarva  szépen  ültem  kapuba. 
Ott  hogy  üldögéltem  én  szegény  leány, 
Szépen  néze  minden  átmenő  reám, 
És  sokan,  de  hogy  mért,  nem  tudom  biz  én, 
Visszafordulának  többször  is  felém. 
S  három  könyves  úrfi  már  is  körbe  vett. 
Egyik  kérdi  tőlem:  „Húgom  mi  neved?" 
Kérdi  a  másik  is:  „Hol  lakol  babám?" 
És  a  harmadik  mond:  „Lelkem  nézz  reám!" 
Én  meg  elpirultam,  ó  de  hogy  is  nem, 
És  csak  úgy  susogva  mondtam  meg  nevem. 
Hányával  kel  almám?  meg  nem  kérdezek, 
Am  ha  annyi  lett  is  volna,  megvevék. 
S  mennnyi  furcsa  szépet  kellé  hallanom. 
Azt  úgy  elbeszélni  ó  dehogy  tudom! 
„Hozsz-e  még  be  almát,  itt  ülsz  akkor  is?" 
Kérdezének  Isten  tudja  hányszor  is. 

Jaj  be  szép  az  a  Pest,  Istenem  be  szép! 
S  benne  milyen  úri  mily  szelíd  a  nép! 
Ahogy  álldogáltam  utca  szögletén. 
Nagy  sietve  jött  egy  szálas  úr  felém, 
Fénylett  rajt  ezüstös  szép  kalap  s  ruha: 
Gazdag  úr  lehet,  de  még  sem  katona, 
Állni  cifra  hintón  láttam  olyat  én. 

Bajsza  jól  kikenve,  barna  mint  a  szén. 
„Enyje  gyöngyöm-adta  kis  magyar  leány, 
Nem  szeretsz-e  engem?  én  szeretlek  ám." 
így  köszönte  szépen,  és  tán  ismére, 
Mert  úgy  híva,  hogy  csak  menjek  el  vele. 
„Nem  lehet,"  feleltem,  s  kérdezé:  „miért?" 
„Mert  anyámtól  meg  van  tiltva,  hát  azért." 
„Be  ne  menj  leányom"  —  ez  volt  a  szava, 
„Bár  akárki  hína,  házba  sehova." 
„Kis  szivem,  tehát  csak  nem  jösz  el  velem?" 
Monda,  s  megszorítá  kétszer  a  kezem. 
S  búsan  ott  hagyott  az  utca  szögletén, 
No  de  mit  tegyek,  ha  tiltja  a  szülém! 

Jaj  ha  megharagszik  az  az  úr  reám! 
Mit  miveljek  akkor,  mert  hatalmas  ám: 
Egy  kosár  almával  bemegyek  megint, 
És  ha  majd  anyám  a  régi  módra  int. 
Szépen  kérem  őtet,  hadd  legyen  szabad 
Fölkeresnem  azt  a  szép  ruhás  urat, 
S  hogy  haragja  szűnjék,  csókolok  kezet, 
Néki  nyújtom  által  a  legszebbeket, 
És  Ígérem,  hogy  azt  nem  teszem  soha, 
S  félni  nem  fogok,  mert  ő  nem  katona. 


SZONDI 


Mily  had  kel  drégeli  völgyön  elé, 
S  vet  vérszemeket  hegyi  vára  felé? 
Ádáz  Ali  tábora  durrog  alatt, 
S  rombolja  tekékkel  a  sziklafalat, 

Vaj  támad-e  hős 

Oly  bátor,  erős. 


Költeményei  63 

Kit  nem  tud  ijeszteni  veszély,  zaj 
S  nem  hat  le  szüvére  haláljaj? 
A  vár  kicsin,  ellene  nagy  sereg  áll, 
Hódulnia  kell,  vele  szembe  ha  száll. 

Jó  Szondi  parancsol  az  ormi  lakon. 

Buzdítja  vitézit  az  őrfalakon; 

Lobbannak  az  álgyuk,  a  bástya  zuhan, 

Jelt  ád  Ali,  s  népe  reája  rohan. 
Van  harci  zavar; 
Helyt  áll  a  magyar. 
Vérben  hörög  a  török  és  vész, 
Döbbenve  vonul  tova  más  rész, 

S  Drégel,  valamint  ama  gránit  orom, 

Rongálva  ugyan,  de  megáll  szabadon. 

Üj  harcra  megy  edzeni  Szondi  magát, 
Vágy  hallani  harcriadói  dalát, 
S  apródinak  int,  de  remegnek  ezek, 
A  két  dalos  ifjú  igyen  kesereg: 
„Jó  gyámolapánk. 
Nagy  vészbe  jutánk, 
Nincsen  ki  elűzze  fejünkről. 
Fussunk  el  e  mostoha  helyről. 
Hajt  kínos  igába  a  durva  pogány, 
Vagy  lángdühe  fegyvere  élire  hány." 

Mindkettejök  oly  deli,  s  fürge  fiú 
Jó  Szondi  kegyencei,  s  ez  neki  bú, 
A  vár  bekerítve,  bocsássa,  hova? 
Vész  éri,  ki  mer  szakadozni  tova, 

„Édes  fiaim. 

Kis  dalnokaim. 

Nincsen  hova  mennétek  ut  már, 
Ad  még  menedékhelyet  e  vár. 
Míg  víni  hadam  megy  a  völgybe  velem, 
Égnek  könyörögjetek,  óvja  fejem." 

így  Szondi.  Körötte  kis  őrhada  gyűl, 
S  részével  az  elleni  hadba  vegyül. 
Küzd,  harcol :  előtte  s  utána  halál, 
Kínjajja  liheg,  hova  kardja  talál. 
„Hol  hadfejetek? 
Hozzá  sietek. 

Keljen  velem  önmaga  bajra." 

Kész  ott  Ali  a  viadalra. 
Csörgnek  viszonozva  dühfegyvereik, 
A  bég  sebesülten  odább  futamik. 

Álgyúk  törik  újólag  a  falakat, 
S  már  külsejök  öszve  halomra  szakadt, 
Lobbot  vet  a  vár  magas  ormozata, 
S  a  láng  harapó  dühe  szertehata. 
Tódul  Ali  fel. 
Rá  Szondi  kikel. 
Nem  néz,  nem  ügyel,  kire,  csak  vág, 
S  már  látja,  hogy  a  csatahely  tág ; 
Nincs  egy  török,  aki  megállani  mer. 
Száz  van,  ki  lesújtva  mögötte  hever. 

Drégelre  fel  ím  Ali-küldte  követ 
Zászlósán  Oroszfalu  papja,  siet. 
Néz  Szondira  búsan  a  jámbor  öreg, 
S  hozzája,  keservkönyüt  ejtve,  rebeg: 

„Ó  drága  felem. 

Jer  Szondi  velem. 

Enged  szabadon  Ali  menned, 
Nincs,  látod,  úgy  is  hova  lenned. 
Drégel  rom,  erős  Ali,  gyenge  hadad. 
Kíméld  meg  utóbbi  javunkra  magad." 

Jó  Szondi  a  jámbor  atyára  borúi. 
Lágyul,  szüve,  majd  hamar  elkomorul, 
Kardjára  csap,  égbe  felölti  kezét, 
S  mond  a  törökökre  szegezve  szemét: 
„Esküt  fogadok: 
E  helyt  maradok, 
Nincs  alkum  örökre  pogánnyal, 
Játszik  szava  s  kénye  hazámmal. 
Míg  e  kar  acélt  bír  emelni,  vélek. 
Élj  boldogul!  —  én  viadalra  kelek." 

A  bég,  mivel  állni  akarta  szavát, 
A  várnagyi  válaszon  ette  magát. 
„Hát  vesszen  el,  aki  szavamra  nem  ád," 
Szól  s  fölveri  mind  valamenyi  hadát, 
Egyszerre  ropog 
Húsz  álgyútorok, 
Vársarkon  az  őrtorony  eldől, 
S  öl  részt  a  maroknyi  seregből ; 
Jancsár,  spahi,  s  asszap  üvöltve  tolul, 
S  a  vár  bekerítve  szűkebbre  szorul. 

Többször  viszonoztatik  a  rohanás, 
Drégel  maga  már  hamu  s  sziklarakás; 
Vív  a  magyar  és  sebes  arcra  terül; 
Sírnak  kis  apródjai  Szondi  körül. 

Mint  bérci  fenyő 

Rendíthetlen  ő, 

AURORA  5 

Apródjaiért  öli  csak  gond. 

S  mellette  vitézeinek  mond; 
„Küldjétek  el  a  fogoly  ozmánokat, 
S  hozzátok  élőmbe  a  főrabokat." 

Kettőnek  aranyban  ajándokot  ád, 
És  drága  szegélyzetü  nyest-kacagányt, 
Öltözteti  dúsan  a  kis  fiukat, 
S  küldvén  velők,  ejt  vala  ily  szavakat: 
„Üdvözlöm  Alit, 
Kit  bosszú  hevit; 
Elszenvedem,  öntse  ki  bár  rám, 
Csak  szánja  meg  két  kicsin  árvám, 
S  oktassa  csatákra,  s  ha  tenni  fogom 
Majd  lelkemet,  eltakarítsa  porom." 

Drégel  közepén  sürü  füst  gomolyog, 
A  máglya  kigyúl,  s  föl  egekre  lobog. 
Mindent  megemésztete  Szondi  vele, 
Amely  javat  ott  takarítva  lele. 
Majd  kardot  emel, 
Ménólba  megy  el. 

Nyerges  Daliját  üti  szügybe, 

A  többit  is  átdöfi  rendbe, 
S  mond:  „Földiimet  soha  Szondi  lován 
Ülvén,  ne  kerítse,  ne  űzze  pogány." 

Dolmányt  aranyost  vészen,  és  süveget, 
S  állítja  nyomában  a  kis  sereget. 
Istent  vélek,  esve  le,  térdre,  imád, 
S  hallatja  utószori  búcsúszavát: 

„Rontsunk  ki  tehát. 

Szebb  látni  halált. 

S  honért  tusakodva  kimúlni, 

Mint  gyáva  sok  életet  unni. 
Hü  társaim!  itt  van  az  óra,  jerünk, 
Isten  kegye  járjon  örökre  velünk." 

S  dárdásan  előre  hajolva  nyomul, 
A  sok  dühös  ozmán  elébe  toIúl. 
Hozzá  torolatlanul  érni  ki  mer? 
Földhöz  sokat  ő  fene  fegyvere  ver. 
Lábán  seb  esik. 
Térdére  esik, 

Karjában  erő  lobog,  öl,  ront. 

Míglen  sok  ütött  sebe  vért  ont. 
Hajh!  még  nem  szüve,  hanem  élete  fogy, 
S  dárdája  kezébe  szorulva  lerogy. 

A  bég,  noha  vad,  s  dühe  Szondira  fúlt 
A  hűlt  erü  bajnokon  elszomorúlt, 
A  hegyre  temette  a  hős  tetemet, 
S  dárdát  maga  szúra  le  sírja  felett. 
Ott  szendereg  ő, 
A  harckeverő, 

Kit  nem  bira  győzni  veszély,  baj, 

Nem  szállá  szüvére  haláljaj : 
Most  a  maradék  magyar  áldja  nyomát, 
S  enyhítgeti  mennyei  béke  porát. 

Messze  visznek 
Messze  szép  hazámtul; 
Mérföldekre, 
Mérföldek  hónán  tul. 
Merre  visznek,  meddig  érek  — 
Nem  gondom  nekem; 
Nyugtom  én  a  távozásban 
Föl  nem  lelhetem. 

A  szivemben 

Mint  selyembogárnak. 

Száleresztő 

Tündérek  csatáznak. 

Menjek  a  nap  bölcsejéhez, 

Át  a  föld  szinén, 

Mindenütt  csak  szent  szerelmem 

Szálán  csüggök  én. 


MÁTYÁS  KIRÁLY  GÖMÖRBEN 

Mátyás  király  nem  értett  honn  ülni  kényesen, 
Értett  a  harci  ménen  megülni  győztesen, 
S  ha  harci  nem  valának,  bársony  nyugágy  he- 
Mátyás  király  kezébe  birói  pálcát  vett.  [lyett 


72  Garay  János 

Bejárta  szép  országát,  s  mint  béke  angyala, 
Törvényt,  igazságot  tett,  amerre  járt  vala. 
Bejárta  a  Dunának  s  Tiszának  mesgyeit, 
Kihallgatá  urával  a  pór  sérelmeit. 

Törvény  után,  követvén  az  ös  magyar  szokást. 
Tartott  az  utazásra  Gömörben  áldomást; 
Az  áldomások  árja  enyelgő  és  komoly, 
Mikép  Maros  aranyja,  Tokaj  nedűje  foly. 

Van,  aki  a  királyért  üríti  a  kehelyt, 
A  hon  virágozása  dobogtat  más  kebelt; 
Ez  a  német  vesztére  nagy  rettentőt  iszik. 
Az  a  török  halálán,  ez  a  csehén  bízik. 

S  végig  lakoztanak  már,  és  végig  ittanak,  — 
Egyért  feledtek  inni  a  vigadó  urak, 
S  vigalmok  a  hegyig  hat,  hol  munkás  hangya- 
A  tő  tövét  kapálja  pőrén  a  póri  nép.      [kép. 

Mátyás  király  a  tréfát  fölötte  kedveié, 
Mátyás  király  föláll  s  int  a  szőlőhegy  felé: 
„ím,  dolgozott  a  munkás,  mig  vígadánk,  urak 
Ne  váltanók  fel  őket,  hogy  ők  vigadjanak? 

Fel,  a  király  nyomába!"  Szól  és  előre  mén. 
Miként  a  fölkelő  nap  a  fényes  ég  ivén. 
Utána  mén  az  urnép,  vontatva,  s  kénytelen. 
Miként  a  lomha  árnyék  a  test  után  megyén. 

S  bámészan  a  parasztok  reá  tekintenek, 
Kiváncsilag  megállnak  a  vándor  fellegek; 
A  nap  kibú  alóluk,  meglátni  a  csudát! 
A  hős  király  kezének  ügyében  a  kapát. 

Mátyás  király  megedzett  s  dologszokott  vala, 
Az  úri  nép  puhán  nőtt  és  otthon  lomhula; 
Mátyás  király  ügyes  volt  és  könnyű  termetű, 
Az  úri  nép  nehézkes,  tömör  tekintetű. 

Mondjam  tovább,  ne  mondjam  a  tréfa  folya- 
Mint  űli  a  veríték  az  úrnép  homlokát?  [mát, 
Mondjam  tovább,  ne  mondjam :  a  gyors  király 
Miképen  jobbrabalra  az  úri  nép  kidől?  [mögöl, 

„Uram,  király!  —  kiáltnak  —  pogány  dolgot 

[mivelsz, 
Kegy  elmetes  tréfáddal  még  mind  rakásra  ölsz. 
A  kardot  elviseljük,  kapáljon  aki  tud!" 
És  a  panasz  keserve  Mátyás  fülébe  jut. 

De  mint  a  könnyű  sólyom,  fölöttük  a  király 
A  megkapált  barázdán  nem  fáradottan  áll; 
Arcára  méltóság  ül,  szigor  van  homlokán, 
S  a  lelkendö  urakhoz  ily  szó  jön  ajakán: 

„Ám  hagyjuk  a  szokatlan  dolog  kísérletét, 
De  megjegyeznetek  kell  nehéz  verejtékét: 
A  föld,  urak,  kemény  rög,  s  ki  azt  megmíveli 
Véres  verejtékének  gyöngyével  öntözi. 

Azért,  ha  máskor  isztok,  nem  kell  felednetek 
Az  áldomásba  szőni,  hogy  éljen  népetek!" 
Szólott,  s  az  úri  nép  megjegyzé  az  oktatást: 
Mátyás  király  Gömörben  így  tárta  áldomást. 

AZ   OBSITOS 


I.  AZ  OBSITOS  ÉS  NAPÓLEON 

Hárman  valának  együtt,  a  potrohos  biró, 
Egy  obsitos  vitéz,  és  a  furfangos  iró ; 
A  többi  asztaloknál  együtt  és  szerteszét, 
Vidám  paraszt  legények  itták  a  hegy  levét. 

Ott  ültek,  iddogáltak  vecsernye  óta  már. 
Keringett  és  fel  is  dőlt  a  bujdosó  pohár; 
Mátyás  király  se  nyerttán  több  éljent  aDunán, 
Mint  mennyit  Háry  János,  az  obsitos,  magán. 

S  volt  is  miért  e  nagy  zaj,  ez  éljen-háború. 
Az  obsitosnak  párját  nem  látta  hat  falú, 
A  szem,  a  száj  elállott  merész  beszédein. 
Ország-világ  csodálta  vitézi  tettein. 

Most  is  kezébe  kapván  az  öblös  meszelyest. 
Kalandos  életéből  regét  regére  kezd. 
Hol  s  merre  járt,  mit  látott,  mit  tett  ő  s  társai, 
S  hallgatva  függtek  rajta  mindnyájok  ajkai. 

Ö,  ki  ármádiákat  vert  széjjel  egy  magán, 
Tul  jára  hadnagyával  az  Óperencián, 
Ki  francia  fejekkel  sátrát  körül  raká, 
És  a  világ  végénél  lábát  lelógatál 

„De  még  ez  mind  csak  semmi,"  szokása  mon- 

[dani, 
S  közelb  csoportosulnak  a  többit  hallani. 

„Mit!  semmi?  —  mond  a  biró  —  a  soknál  is 

[sokabb, 

így  ék,  komám!"  és  isznak  mindnyájan  mint 

[a  csap. 

„Nem  addig  van  —  kiált  most  a  furfangos  diák, 
A  legjavát  elhagyta  —  és  most  őt  hallgaták 
Kendtek  még  mit  sem  tudnak,  ha  egyet  el 

[nem  mond 
Hogyan  foga  el  bátyó,  a  nagy  Napóleont." 

„Hm!  mond  az  obsitos  hős,  —  a  nagy  Napó- 
leon! 
Nagy  ő  a  franciák  közt  —  és  vállán  egyet  von. 
De  engem  úgysegéljen,  nem  a  magyar  között, 
S  hát  még  —  veté  utána  —  magyar  huszár 

[előtt!" 

És  itt  magát  értette  az  obsitos  baka, 
Ámbár  lovon  sohsem  volt  éltében  jó  maga: 
De  annyit  emlegette  és  annyiszor  lovát, 
Hogy  végre  is  huszárnak  kellett  hinni  magát. 

„Hol  volt,  hol  nem,  bizonnyal  már  meg  nem 

[mondhatom, 
Kétszázezer  vitézzel  jöttránkNapoleon,  [Iánk, 
Mi  tán  mindössze  százan,  vagy  kétszázan  va- 
Mind  nyalka  szép  huszárok,  mind  tűz  és  annyi 

[láng." 

A  furfangos  diák  itt  szörnyet  prüszente  rá. 
De  Háry  ő  beszédét  tovább  is  f  oly  tata: 
„Kétszázezernek  ellen  kétszáz,  az  angyalát! 
Mit  gondol  kend,  biró  úr,  ki  adta  meg  torát?" 

„Ki  adta  volna,  hát  ki!"  viszonz  a  kérdözött, 
„Csakvoltakapitányban  ész,  esnem  ütközött!" 
„Volt  ám,  de  volt  kurázs  is,  komék  és  mek- 

[kora! 
Megütközénk  biz,  és  hogy!"  kiált  a  vén  baka. 

„Magam  valék  az  első,  ki  közbe  vágtaték, 
Hullott  a  franciája,  mint  hull  a  fű,  a  jég! 
A  nap  megállt  fölöttünk  bámulni  a  csodát. 
Kétszázezret  hogy  vert  meg  kétszáz,  az  an- 
gyalát!" 

És  a  diák  ujonta  szörnyet  prüszente  rá, 
De  Háry  ő  beszédét  tovább  is  folytatá: 
„Futottak  már  a  francok,  mint  szélben  a  ka- 

[táng, 
Utánok  a  magyarság,  hogy  szinte  fulladánk! 

S  im  a  futóknak  közte  meglátom  a  vezért. 
Arany  kengyelben  lába,  lovával  szél  sem  ért. 
De  én  is  paripámat  utána  rúgtatom, 
S  egy  sürü  erdő  szélén  —  vitézül  elfogom. 

„  Az  angyalát !  kiálték,  s  megcsípem  öt  nyakon. 
Most  valld  meg,  úgy-e,  hogy  te  vagy  a  Na- 

[poleon?" 
„Való,  ami  való  —  szólt  —  vitéz,  hogy  az 

[vagyok. 
Csak  éltemnek  kegyelmezz,  adós  nem  mara- 

[dók. 

Kérj  tőlem  ami  tetszik,  vitéz  magyar  legény, 
A  franciák  császára  kincsekben  nem  szegény! " 

»Az  angyalát!  —  kiáltám  —  uram,  nem  ad- 

[dig  a! 
De  jösz  a  kapitányhoz  lánchordta  francia." 

És  a  diák  ujonta  szörnyet  prüszente  rá, 
De  Háry  ő  beszédét  tovább  is  folytatá: 
„Mentünk  és  mendegéltünk,  s  kiérvén  a  sikon, 
Egy  hatlovas  hintó  áll  előttünk  gazdagon. 

A  hatlovas  hintóban  egy  úri  asszony  ült, 
Aranytól  és  gyémánttól  ruhája  nehezült, 
Amint  reánk  tekinte:  Ó  Jézus  Mária! 
Kiálta,  mert  hogy  ö  volt  Mária  Luiza. 

„így  kell-e  téged  látnom,  ó  nagy  Napóleon! 
Én  nagy  felségü  férjem,  kegyetlen  láncokon? 
S  ki  vagy  te,  jó  vitézem,  ki  őtet  elfogad?" 
„Vitéz  Joannes  Háry,  —  mondám  —  az  an- 
gyalát!" 

„Halld,  amit  én  tenéked  itt  mondok,  jó  vi- 

[téz  — 

Szólt  most  az  úri  asszony,  s  mélyen  szemem- 

[be  néz  — 

Te  oly  vitézi  tettet  követtél  itten  el, 

Minőt  még  egy  magyar  sem,  mely  nagy  díjt 

[érdemel. 

Ha  őt  te  elbocsátod,  Ígéretet  teszünk. 
Hogy  holtom-  s  holtodiglan  enyém  tiéd 

[leszünk."  — 
„Az  angyalát!  kiáltám,  felséges  asszonyom, 
Tudom,  mi  a  becsület,  legyen  szabad  rabom. 

Szép  asszonyért,  szép  lányért  az  igazi  vitéz 
Tüzet,  vizet  kiállni,  pokolba  menni  kész, 
Vitéz  Joannes  Háry  igaz  magyar  nevem, 
Üljön  fel  császár  úr,  —  itt  van  reá  kezem  I" 

És  a  diák  szörnyűén  s  nagyot  prüszent  közé. 
De  Háry  ő  beszédét  ekképen  végezé: 
„Mondottam  és  a  császár  legott  elvágtatott, 
De  két  kezembe  két  szép  arany  órát  nyomott. 

Az  egyiket,  gondoltam,  kapitányomnak  ha- 

[gyom. 
A  másikat  későbben  elkérte  hadnagyom: 
Az  angyalát!  csak  egyet  tartottam  volna  meg, 
Mert  most  el  is  hihetik,  nem  is,  kigy elmetek. " 

De  ők  hitték  mindannyin,  a  potrohos  biró, 
A  vígadó  legények,  meg  a  gonosz  iró, 
A  furfangos  diák  is  nagyot  hörpentve  szólt: 
„Nincs  oly  vitéz  a  földön,  mint  Háry  bátya 

[volt!" 


II.  AZ  OBSITOS  LÁTOGATÁSA 
FERENC  CSÁSZÁRNÁL 

Nagy,  derék  vitéz  kend,  vitéz  Háry  János, 
A  sereg  kend  nélkül  bizony  nagy  hiányos. 

Vajh  sokat  beszélt  el  sok  vitéz  dologról. 
Amit  ember  nem  hall  hetvenhét  országból. 

Elbeszélte  nekünk :  Franciaországban, 
A  tengernek  partján  hogy  járt  Padovában. 

Látván  ö  nagy  partján  óriási  rákot, 
Ollójával  felvett  egy  lovas  kozákot. 

És  midőn  bejárta  szép  Tirolországot, 
A  stájer  hegyekben  oly  magasra  hágott: 

Hogy  haját  a  napnak  lángja  meg  ne  kapja 
A  hegyet  végiglen  csak  hason  mászhatta. 

Máskor  Mantovában  kedvre  táborozván, 
Hétfejű  sárkánnyal  vitt  mint  egy  oroszlán. 

És  ki  tudná  végét,  és  ki  tudna  mindent. 
Vitéz  Háry  János,  vajmi  nagy  vitéz  kend. 

De  ha  még  ezerszer  oly  vitézlő  volna. 
Mint  a  mekkorának  tudja  kendet  Tolna, 

Azt  nem  engedjük  meg,  ily  jó  kedvben  lévén, 
Hogy  ne  mondatnók  el  e  vidám  tor  végén : 

Mint  s  hogyan  járt  el  kend  Bécsnek  városa- 
Király  ő  felsége  látogatásában.  [ban. 

És  az  obsitos  hős  társin  eltekintvén. 
Megsodorja  bajszát,  kettőt  is  köhintvén. 

Kémlelődve,  nincs-e  tán  diák  körötte. 
Aki  elprüsszentse  jó  magát  fölötte. 

De  diák  ez  egyszer  nem  volt  a  bokorban. 
Mind  igaz  hivő  vett  részt  az  éjji  torban. 

S  vitéz  Háry  János  isten  igazában, 
Elvété  a  sulykot  ö  bátorságában. 

„Bécsbe  —  kezdé  —  Bécsbe,  hát  no  hébe  hóba 
Kedvem  szottyan,  menni  kis  látogatóba. 

Sok  barátom  él  ott,  s  nem  egy  generális, 
Sőt  valót  beszélve,  maga  a  király  is. 

Kinek  ő  felségét  a  halál  torkából 

Én  mentettem  meg,  nem  messze  Padovától. 

Mentem  mendegéltem  —  vagy  mit  is  beszé- 

[lek? 
Gyors  fakóm  vitt  hátán,  mint  igaz  hogy  élek. 

Hej  ha  élne,  most  se  látná  senki  párját, 
S  mint  a  szél  elértem  rajta  Bécsnek  várát. 

És  hogy  a  hajnallal  a  városba  értem, 
A  király  házára  mindjárt  rá  ismertem, 

Kétfejű  sasáról,  mely  a  háztetőn  ül, 

S  mindennap  egy  tulkot  költ  el  egy  ebédül. 

Ott  fakó  lovamról  kényesen  leszöktem. 
A  sövény  fájához,  mint  illik,  kötöttem. 

Magam  végig  mentem  az  isterázsákot. 
Egytől  egyig  ismert,  régi  jó  barátot. 

Végre  eljutottam  a  tornác  végére. 
Kezem  egy  ajtónak  tevén  kilincsére. 

Vasból  volt  az  ajtó,  de  nem  nyílt  szobába, 
Szép  fehér  ezüstből  másik  nyílt  nyomába, 

Az  ezüst  után  a  harmadikba  buktam, 
Tiszta  szín  aranyból,  ott  be  is  nyitottam. 

Hát  nem  is  hogy  én,  de  amint  rám  tekinte. 
Maga  ö  felsége  szólt,  s  magához  inte. 

„Isten  hozta  kendet,  régi  jó  barátom. 
Nos  hogy  állunk  —  kérde  —  frissen  —  amint 

[látom." 

"Hála  isten  —  mondám  —  megvagyok  biz  ott 
Még  a  régi  bőrben,  mint  láthatja  f  ölség.  [még  I 

Jó  fakóm  is,  az  no,  melyen  ő  felségét, 
Egykor  megmentettem;  járja  de  a  végét." 

S  jó  hogy  említettem,  a  szegény  páráját, 
Mert  legott  a  jó  úr  így  kezdé  mondását: 

„Hát  ugyan  hol  hagytad  a  szegényt?  azonnal 
Istállóba  vele,  parádés  lovammal 

Egy-azon  jászolból  kapjon  eleséget, 
Még  pedig  aranyból!"  s  küldte  a  cselédet. 

„Hát  te  már  ettél-e?"  kérdezé  jósággal, 
„Nem  bizony  még  felség!  kérem  átossággal." 

„  Semmi  no,  csak  ülj  le  —  monda  és  leültem  — 
Van  még  vacsoráról  egy  darabka  sültem." 

AURORA  6 

S  az  asztal  fiából  egyben  ki  is  vette, 
S  egy  fehér  cipóval  én  elém  letette 

Erre  bekiálta  a  mellékszobába, 

„Van-e  még,  héj  anyjuk,  a  slivovicába?" 

„Nincs  bizony,  felséges  férjem  és  királyom, 
Most  kapa  utolsó  kortyát  a  lokájom!" 

Szólott  a  királyné.  „Ej  no,  küldjön  el  hát, 
A  zsidóhoz  át,  itt  a  pénz,  egy  gárdistát  I" 

Dictum  factum,  úgy  lett,  hej  de  nem  hiába 
Hogy  királynak  hozta,  gyorsan  is  járt  lába. 

S  Mózsi,  nem  hiába,  hogy  királynak  mérte. 
Finomul  kitellett,  mondhatom,  mértéke. 

És  amint  ekképen  ittunk,  eddegéltünk. 
Régi  harcainkról  jóizün  beszéltünk: 

Hát  köröttünk  egyszer  oly  sikoltozás  van. 
Mint  mikor  két  tábor  van  hadakozásban. 

A  királyi  úrfik  (most  látám  őket  meg) 
Cifra  tarsolyomért  összeverekedtek. 

„Gyermekek!  —  kiálta  rajok  édes  apjok  — 
Hát  ki  van  a  háznál,  hogy  ti  hajba  kaptok? 

Hát  az  angyalát  is,  vitéz  Háry  bácsit 
Egy  sem  látja?  mindjárt  parolát  és  pacsit." 

Dictum  factum,  a  kis  iirfik  rendre  jöttek, 
Vas  markomba  pompás  parolát  ütöttek, 

Én  pedig  benyúltam  cifra  tarsolyomba, 
S  egy-egy  karajcárkát  vettem  a  markomba. 

„Nem,  barátom,  ezt  nem  engedem  neked  meg, 
—  Szólott  a  király  —  pénz  nem  való  gyer- 

[meknek. 
Pénzre  több  szükséged  van  neked,  vitézem/' 
Mire  markomat  már  tömve,  dugva  érzem. 

Szépen  megköszöntem,  rája  elbúcsúztam, 
Jóllakott  fakómat  aklából  kihoztam. 

S  a  királyi  abrak  nem  is  volt  hiába. 
Mert  alig  került  be  huszonnégy  órába, 

S  Bécsből  itthon  voltam,  megcsinált  gavallér. 
Mert  a  pénz  ezüst  volt,  s  mind  megannyi  tal- 

[lér. 
Tallér,  az  angyalát!  még  pedig  lázsiás. 
Hej,  hogy  elfogyának,  mint  ezernyi  sok  más! 

De  azért  az  isten  tartsa  meg  királyom. 
Sohse  lesz  nekem  több  olyan  jó  barátom! 


REGE  A  TIHANYI  VISSZHANGRÓL 

A  régi  szép  időkben 
Egy  szép  királyleány 
Aranyszőrű  kecskéket 
őrzött  Tihany  fokán. 

Sok  kinccsel  ért  föl  a  nyáj, 
Mely  a  hegyen  legel; 
Még  többel  a  leányka 
Szépsége  ékivel. 

Szemének,  éjhajának. 
Arcának  párja  nincs! 
Csak  rózsabimbó-ajkán 
Van  néma,  bús  bilincs. 

„Adj,  szép  leány,  nyájadból 
Egy  csésze  fris  tejet 
Beteg  fiam  számára, 
S  megoldom  nyelvedet." 

Szólt  Balaton  tündére. 
Az  ősz  hullámkirály; 
Ajkáról  térdig  érvén 
A  hófehér  szakáll. 

Adott  tejet  fiának 
A  szép  királyleány, 
S  a  szót  a  víz  királya 
Megoldta  ajakán. 

S  csengőbb  lőn  szép  ezüstnél, 
A  méznél  édesebb 
A  szép  leány  beszéde; 
Meggyógyult  a  beteg. 

De  büszkeség  kapa  meg 
A  lánykát  s  vad  negéd, 
Hallván,  mi  szép,  mi  bájos 
Most  ajkán  a  beszéd. 

Mint  pénzfukar  kincsével, 
Bánt  nyelve  bajival; 
Nem  zenge,  csak  magának 
E  csattogányi  dal. 

Isten  dicsőségére 
Meg  nem  nyitotta  azt, 
Szegénynek  panaszára 
Nem  zenge  lágy  vigaszt. 

Testvérnek  és  barátnak 
Irigyen  zárta  be, 
Az  esdő  szerelemnek 
Nem  nyilt  meg  kőszive. 

S  amily  hamar  megnyerte 
Sok  ifjúnak  szivét, 
A  rózsaláncot  gőgje 
Oly  rögtön  tépte  szét. 

Csak  egyet  vitt  sirjába 
A  mélyebb  erezet. 
Fiát  a  tókirálynak. 
Ki  érte  elepedt. 

Az  aranyszőrű  nyájnak 
Tejéből  itt  szegény 
Bűvös,  varázs-szerelmet, 
Mely  méreg  lett  szivén  .  .  . 

A  tónak  ősz  királya 
Haragra  gyúlt  ezért, 
A  bérctől  a  leányra, 
S  a  nyájra  átkot  kért. 

A  bérc  tüzet  bocsátott, 
Sziklája  mind  kigyúlt, 
Három  nap,  három  éj,  mint  , 
ítéletnapja  dúlt. 

A  nyáj  a  Balatonba 
Rohant,  de  benn  veszett  — 
A  tó  máig  kihányja 
A  kecskekörmöket, 

A  lányt  pedig  örökre 
Bűbáj  kötötte  meg, 
Foglyául  tartja  máig 
Ki  tudja  mely  üreg? 

Szemmel  nem  látja  senki. 
Kézzel  nem  fogható  — 
De  bárki  megszólítja, 
Visszhangja  hallható. 

Mert  büntetésül  .mondta 
A  tündér  átka  ki: 
Hogy  nyelvével  lakoljon, 
Mellyel  vétett  neki. 

S  ki  csengő,  szép  szavával 
Kevélyen  visszaélt. 
Istennel  és  emberrel 
Negédből  nem  beszélt: 

Most  —  bárki  szóljon  hozzá. 
Bár  gazdag  és  szegény: 
Felelni  köteles  rá 
E  bércek  tetején. 

TÉLEN-NYÁRON  .  .  . 

Télen-nyáron  pusztán  az  én  lakásom, 
A  rózsám  is  csak  vasárnap  ha  látom; 
Lakásom  van  hortobágyi  pusztába, 
Nem  járhatok  én  az  Isten  házába! 

Sík  a  puszta,  se  halma,  se  erdeje. 
Sugár  magas  a  toronynak  teteje; 
Sugár  torony  kilátszik  a  pusztára, 
Harangoznak  pünkösd  első  napjára. 

Imádkoznám,  de  nem  tudok,  hiába! 
Nem  jártam  én  soha  az  iskolába ; 
Édes  szülém  tanított  volna  rája, 
Jaj  de  régen  temetőn  a  fejfája. 

Imádkozz  te,  rózsám,  a  jó  Istennek! 
Aztán  gyere,  templom  után  csókolj  meg; 
Eszem  azt  az  imádságos  kis  szádat. 
Három  hétig  nem  hallod  egy  adtámat! 

BÉKÓT  TETTEM. .  . 

Békót  tettem  kesely  lovam  lábára, 
Mért  nem  hallgat  a  gazdája  szavára; 
Békóba  tett  engem  is  a  szerelem, 
Az  alföldön  a  legszebb  lányt  szeretem. 

Volt  egy  csikóm,  ha  magam  rá  vetettem ; 
Száz  mértföldre  maradt  a  szél  megettem ; 
Debreceni  szabadságon  eladtam. 
Áldomáskor  csakhogy  meg  nem  sirattam. 

De  nem  bánom,  a  rózsámnál  az  ára, 
Neki  adtam  kendőre,  pántlikára; 
Ne  zsugorgasd  azt  a  bankót,  jó  lélek! 
Ád  az  Isten  még  többet  is,  ha  élek! 


TÓ  KÖZEPÉN. .  . 

Tó  közepén  bokor-sás, 

Ha  nem  szeretsz,  szeret  más ! 

Igazán,  igazán, 

Tíz  szeretőt  kap  a  lány! 

Piros  az  én  ajakam. 
Gesztenye-szín  a  hajam! 
Liliom,  liliom, 
Liliom-szál  a  karom! 

Akit  én  megölelek. 
Megcsókolok,  szeretek, 
Tiszán  túl,  Dunán  túl 
Örömében  elájul! 

AZ  ERDEI   LAK 

Völgy  felett,  a  bérc  alatt,  középen, 
A  behorpadt  hegynek  oldalában: 
—  Hallgatózva  néma  csend  körüle  — 
Nádkötésü  kis  lak  áll  magában. 

A  kis  csermelyt  rácsos  ajtajánál 
Át  sem  kell  röpülni  a  madárnak; 
Habtalan  fut,  szótalan  fut,  benne 
Tarka  pintyek  lépegetve  járnak. 

Görcsös  águ  bükkel  a  sötét  szilt, 
Mely  a  házat  vészek  ellen  ójja: 
Udvarába  eleven  sövénnyel 
Foglalá  be  régi  jó  lakója. 

A  vadszőlő  gazdag  levelével, 
Mely  magát  a  vértelekre  fonta, 
Sátort  képez,  és  a  gazda  déli 
Álmot  alszik  árnyában  naponta. 

Míg  fiát  a  fatetőkre  csalja 
A  piros  tojásu  vércsefészek, 
Vagy  kiáltja  gondtalan  kedéllyel : 
„Hé,  kakuk,  kakuk!  szólj:  meddig  élek?" 

Zúg  az  élet,  zúg  vásári  népe, 
S  nem  hat  a  bérc  egyszerű  lakáig; 
Néha  hallik  elhaló  harangszó. 
Szép  idő  ha  gyors  esésre  válik. 

Itt  a  hajnalt  nem  kakas  kiáltja, 
Van  dalos  madárja  minden  ágnak, 
A  rigófütty,  gerlicék  bugása 
S  csattogánydal  szépen  összevágnak. 

Fenn,  kivágott  cserfa  törzsökéhez 
Kötve,  ing  a  vízmosás  bürüje, 
És  a  törzsök  zúgva  ki-  s  bejáró 
Kék  darázsok  mézetlen  köpüje. 

Lenn  a  mélyben,  szirt  s  fatorladék  közt, 
Elvesz  a  bérc  harsogó  patakja; 
Rejtekét  a  szirt  s  fatorladéknak 
Smaragdszínű  gyíkok  népe  lakja. 

Jő  legelve  és  megáll  az  őzfi, 
Szélinél  az  ó  farkasveremnek, 
Hol  kökény  barnul  a  törpe  bokron, 
S  csipkefán  piros  bogyók  teremnek. 

A  vadszöllő  bajszos  venyigéi 
Lombos  ágon  összevissza  folynak, 
Mely  tanyát  ad  rejtekében  estig 
Fényt  kerülve  pislogó  bagolynak. 

Hallgatás  ül  bércen,  omladékon  .  .  . 
Meg-megrendül  a  vakand  túrása, 
S  hallik  itt-ott  vén  cser  oldaláról 
Tarka  harkály  gyors  kopácsolása. 

Napkeletre  néz  a  bérci  kunyhó, 
—  Napkelet  pompája  mondhatatlan  I  — 
S  rejtve  a  nap  égető  tüzétől 
Délután  már  hűvös  árny  alatt  van. 

S  meg-megdördül  csendes  alkonyatban 
Gyilkos  csője  a  leső  vadásznak. 
Fel-fellobban  bérctetőkön  a  tűz, 
Ahol  a  szénégetők  tanyáznak. 

Tengeren  csend  és  vihar.  Hazája 
Mérhetetlen  tenger  a  szigetnek. 
Rengetegben  csend  s  vihar.  Szigetje 
E  kicsiny  lak  a  nagy  rengetegnek. 

Vadregényes  erdőség  vidéke! 
Majd  ha  a  tél  fagybilincsbe  zára: 
Távol  nézek  hótakarta  kunyhód 
Felgomolygó  kék  füstoszlopára. 

És  ha  éjjel  a  lak  ablakából 
Mécskanócok  fényt  lövelve  égnek : 
Azt  hiszem,  hogy  mindez  lüktetése 
A  megdermedt  jégvidék  szivének. 

És  lelkemben  nyugtató  hit  éled: 
Nem  halt  meg,  csak  alszik  itt  az  élet ! 


MADÁRFÉSZEK 

Szerelemnek,  boldogságnak 
Csendes,  kis  tanyája! 
Hogy  elbúttál  a  bokornak 
Ernyős  zugolyába! 
Jobb  is  itt,  mint  a  magasban! 
Vész  van  ott,  s  az  ágrul 
Hamarabb  hull  ősszel  a  lomb, 
Hamarabb  lesárgul. 

Kél,  fut  a  nap  s  rejtekedbe 
Nem  lövel  be  fénye: 
Minek  is  ?  a  boldogságnak 
Nincs  szüksége  fényre. 
S  míg  lakód  a  bájoló  dalt 
Fent  repülve  zengi: 
Jobb,  hogy  ily  alant  hazáját 
Nem  gyanítja  senki. 

Békeségnek  kis  hajléka: 

Boldog,  aki  benned: 

Bizalomnak,  szerelemnek 

Karjain  pihenhet! 

Ahol  este  a  dalos  pár 

Összebúva  szépen: 

Álma  a  nap  gyönyörének 

Lágy  viszhangja  lészen. 

Mennyi,  mennyi  édes  álom, 

Milyen  tiszta  hűség! 

S  hozzá,  mint  a  kis  család  nő. 

Mily  öröm  vegyül  még! 

S  ha  ártó  kéz  bolygatott  meg, 

A  vész  összetépett: 

Féltő,  hü  gond  orvosolja 

Károd,  szenvedésed. 

S  ha  feletted  végre  a  zöld 

Sátor  össze-omlott: 

Ölt  magára  kikeletkor 

Üjra  zsenge  lombot. 

Boldog,  akit  hívsz  öledbe, 

Boldog,  aki  benned 

A  hűségnek,  bizalomnak 

Karjain  pihenhet! 

—  De  pirul  az  ember  arca, 
Sorsodat  ha  látja: 
Szerelemnek,  boldogságnak 
Csendes,  kis  tanyája! 


TORNÁCOMON 

Tűnődve  nézek  a  tájon  végig- végig  ; 
Távol  halmok  s  hegyek  láncolatja  kéklik, 
S  innen  rajta  zölden, 
A  szép  Sajó  völgye  nyájas  nyilt  arcával 
Tárul  ki  előttem. 

Folydogál  a  Sajó,  folydogál  árkában, 
Zaj  nélkül,  mint  aki  nem  mer  járni  bátran. 
Olyan  lassú  s  fáradt .  .  . 
Igaz,  hogy  már  vértől  és  könnyhullatástól 
Eleget  megáradt. 

Hová  lett  innen  a  vérfolt  s  a  patkó-nyom, 
Mely  a  setét  idők  küzdelmiről  szóljon? 
Eltörlek  az  évek  .  .  . 
Hej,  ha  a  szivből  is  fájdalmat,  emléket 
így  kitörlenének! 

—  De  tisztán  süt  a  nap,  meleg  délután  van. 
Dologban  az  ember,  s  a  rétek  hosszában 
Hemzseg,  mint  a  hangya; 
A  dolgos  nép  után  hosszú  sorral  támad 
Rudas  és  kalangya. 

Sürü  cseppekben  foly  arcán  a  veritek. 
De  a  nehéz  munkát  hogy  megédesítsék: 

Zengnek  meleg  dalok; 

Feltörik  a  tenyér,  de  a  szív  édesen 

Mulat  s  elandalog. 

És  elgondolkodom,  e  népen,  e  dalon  .  . . 
Mi  szólal  meg  abban:  öröm  vagy  fájdalom, 
Húrján  a  kebelnek? 

S  látom:  hogy  a  virágmagvak  még  a  sírnak 
Halmán  is  kikelnek. 

Azonban  este  lesz,  elcsendesül  a  dal, 
Hűvös  szellő  támad  az  est  homályával; 
S  ködpalástot  öltvén: 
Elvész  a  táj  képe,  a  rét  nyájas  arca 
A  szép  Sajó  völgyén. 

És  akkor  ha  általjön  Péter  vagy  Pál  úr. 
Sokat  beszélünk  az  élet  mivoltárúl .  .  . 
S  tárgyat  keres  elménk: 
Borongó  kedélyünk  mely  felderítené 
S  melyen  megpihennénk! 

Végtére  elborul  s  nyomasztó  nagy  éj  lesz ; 
A  levert  lélek  egy  sötét  vágyat  érez: 
Nem  élnil  nem  élni! 

De  egy-egy  csillag  gyúl  a  felhőkben  távol, 
Fellobbanó  fénye  lelkünkig  világol: 
Remélni!  remélni! 

FALUSI  ÓRÁK 

Csendes  boldogságban  megháborítlanul, 
Élek  én  kebleden,  tiszta  szent  természet! 
Édes  Örömökkel  jőnek  meg  perceim, 
Mint  a  megrakodt  méh,  mely  hoz  édes  mézet. 

Együtt  kelek  fel  az  énekes  madárral, 
Járok  a  mezőben,  az  illatos  réten ; 
A  szálas  vetések  csendes  szűk  utcáin, 
Hüs  reggeli  szellők  találkoznak  vélem. 

Csergő  patakoknak  sürü  bokra  közül 
Nézem  a  gerlicét  s  a  vadgalambokat. 
Aztán  bejárom  a  meredek  hegy-oldalt, 
A  csendes  erdőtáj  hűs  árnyékban  fogad. 

Majd  újult  kedéllyel  kis  kertembe  térek. 
Nézvén  a  virágot:  teljes  lesz-e  vájjon? 
Ezt  beoltom,  amazt  megöntözöm,  nyesem. 
Lehullt  indáikat  helyre  igazgatom. 

így  száz  apró  kedves  foglalkodás  után, 
A  nap  forró  heve  hüs  méhesembe  int; 
Munka  s  elmélkedés  éltem  barátai. 
És  ottan  is  újabb  öröm  vár  rám  megint. 

Társalgók  a  régi  világ  bölcseivel. 
Kik  nagyok  lettek  a  természet  kebelén; 
S  míg  lelkem  átmereng  éltök-  s  eszméiken: 
A  boldog  aranykor  tün  messziről  elém. 


AURORA 

Avagy  előveszem  kedves  költőimet, 
Akiknek  lelkökkel  az  én  lelkem  rokon; 
És  míg  édes  ábránd  karjába  süllyedek 
A  szivemhez  szóló  képeken,  hangokon: 

Egy  nyájas  szellőcske  belopózik  hozzám, 
Könyvem  elfordítja,  szememet  bezárja  .  .  . 
Lágy  szendergés  lep  meg,  melyet  odacsalt  a 
Szellő  és  a  méhek  altató  dongása. 

S  mint  alvó  kedvesét  megleső  menyasszony: 
Rózsafő  nyúlik  be  hozzám  a  nyilason; 
És  lelkem  meglátva  s  himet  varrva  róla, 
Tündéri  képeket  mutat  boldog  álmom. 

Felébredvén,  hivom  lelkem  játszó  társát, 
A  láng  képzeletet,  ki  felrepül  velem,  [szeret, 
Meghordoz  s  visszahoz,  mereng . . .  dalol . . . 
Míg  az  esti  harang  megkondul  csendesen. 

Haza  kolompol  a  nyáj  a  legelőről, 

Elül  a  csicsergő  madárka  jó  korán ; 

Este  van  .  .  .  megszólal  a  lágy  furulyahang. 

Mely  kín-  s  boldogságnak  jól  esik  egyaránt. 

Ködfátyolképe  a  multaknak  kitárul, 
S  annyi  régi  rajzok  visszatérnek  rája; 
Emlékezés  nélkül  mi  volnál  te,  ó  szív? 
Beszédes  húrjától  megfosztatott  hárfái 

S  édes  áhítattal  keblem  megteljesül, 
Este  úgy  ellágyul,  olyan  jó  a  lélek! 
Megengesztelem,  akiket  megbántottam. 
Akik  megbántottak,  velők  megbékélek. 

Ábrándim  közt  végre  megnyugvás  borít  el, 
S  mint  a  gyermek,  akit  elnyomott  az  álom 
Imádsága  felén,  összetett  kezekkel  .  .  . 
Csendesen  elalszom  csendes  nyoszolyámon. 

FENT  ÉS  ALANT 

Kél  s  jár  a  nap  dicső  fenséggel, 
Sugarait  lövelli  széjjel, 
E  millió  arany  csatornán 
Fényt,  életet  s  bőséget  ontván. 
Midőn  leszáll  ágyas  házába, 
A  halovány  hold  lép  nyomába, 
S  az  éjtszakában  felragyognak 
Seregei  a  csillagoknak. 
Mérhetlen  a  szám  és  a  távol, 
Honnan  titkos  lényök  világol  .  .  .  ! 
Törvény,  rend  és  erő  mivolta 
Nem  változott  s  egy  kezdet  óta  .  .  . 
—  Mily  nagy  s  örök  a  menny! 

A  rét  mosolyg  —  a  zsenge  zöldbe 
Virító  himzet  van  beszőve; 
Bornak,  kenyérnek  szülő  anyja: 
Halom  s  tér  áldásit  mutatja. 
Itt  kútfejek  buzognak  s  a  fák 
Virággal  és  gyümölccsel  rakvák : 
Ott  szárnyas  röppen,  csörtet  a  vad 
A  vadonban,  melyet  szél  zaklat; 
S  míg  a  tenger  szűk  medencében 
Forr,  hánykolódik  szörnyüképen. 
Hogy  reng,  zúg,  a  mélységes  padlan: 
.  .  .  Hegyek  megállnak  mozdulatlan. 
Mily  dús,  kies  a  föld! 

És  ami  csak  van  e  világon 
Nagy,  szép,  erős:  nézvén,  csudálom 
A  föld  kincsét,  az  égnek  titkát  .  .  . 
S  gyönyört  ád  minden,  mit  szemem  lát! 
S  van-é  magasztosb  érzet  ennél; 
Hogy  míg  szemem  lát,  lelkem  eszmél, 
És  fent  s  alant  röpítve  szárnya; 
Megy  tartományról-tartományra, 
S  a  szót,  mit  a  mindenség  hallat, 

—  Szólván,  mint  a  vész,  vagy  fuvallat  — 
Megértem  és  a  hang  szivembül 

Élő  beszédben  visszazendűl  .  .  . 

—  Mily  boldog  az  ember! 


PUSZTÁN 


Repülnél  lelkem,  fenn  repülnél 

A  táj  szellőivel, 

Mely  a  nyílt  rónaság  felett  még 

Szabadságot  lehel ; 

De  a  magasból  földre  von  le 

A  súlyos  fájdalom. 

Fenn  még  jobban  eledbe  tűnvén 

A  sors-alázta  hon. 

A  hon,  hol  egy  hősnép  bevégzé 

Zajos  történetét. 

És  most  egykedvű  jóra,  rosszra, 

Többé  se  vár,  se  félt. 

S  e  földön,  hol  vérzett-virágzott 

Nyolc  hosszú  századig, 

E  földön,  mely  már  nem  hazája. 

Mint  a  zsellér  lakik! 

Ó  puszta!  elvész  nemsokára 

Vadon  költészeted! 

Hol  a  pásztor  vigan  bogárzó 

Gulyát  terelgetett, 

S  a  délibáb  rengő  tavában 

Szilaj  mén  vágtatott : 

A  pásztortűz,  a  furulyaszó 

Kialszik,  elhal  ott. 

Mely  oly  szabad  volt,  mint  lakója 

S  láncot  nem  ösmere. 

Felhasogatva,  mérve  lesz  a 

Dús  rónaság  tere ! 

S  a  népek  koldus  söpredéke 

Felkel  nyugot  felül, 

S  a  tejjel  és  mézzel  patakzó 

Földön  megtelepül. 

Míg  önvérünk  más  nép  hónából 

Felénk  vágyik,  siet. 

És  el  van  keblünktől  szakasztva, 

Mint  parttól  a  sziget: 

Ki  nékünk  még  köszfinni  sem  tud. 

Akit  nem  ösmerünk, 

A  drága  véren  szerzett  földet 

Az  ossza  meg  velünk! 

Ki  sem  múlt  még  a  hős  oroszlán. 

Bár  arca  jéghideg, 

De  megrándul  még  szive  táján 

Egy-egy  vérző  ideg: 

S  felette  már  a  ronda  varjak 

Csoportja  megjelen. 

És  üt  falánk,  gyalázatos  tort 
A  félholt  tetemen. 

Alighogy  a  villám  lesujtá 

A  bátor  keselyűt, 

A  fenn  szürkülő  sziklaszálon 

Még  fészke  meg  se  hűlt. 

Hol  a  nyílröptü  sólyom  is  csak 

Nagy  félve  járt  elébb : 

Csipogva  fürdik  s  üt  tanyát  most 

A  szemtelen  veréb. 

Ó  mindez  úgy  fáj  a  magyarnak !  .  .  . 

S  ha  ajka  netalán 

Egy-két  nótán  enyhíti  kínját: 

Megütköznek  dalán  ... 

A  sebzett  vad  a  rengetegben 

Kínjának  hangot  ad : 

S  magát  az  elnyomott  magyarnak 

Kisírni  nem  szabad. 

Meghalsz,  én  nemzetem !  —  s  halálod 

Ha  elvégeztetett:* 

Mért  nem  döfik  hát  már  keresztül 

Egyszerre  szívedet? 

Mért  gondolnak  végperceidre 

Mesterkélt  kínokat? 

Hogy  mint  egy  vak  Sámson,  kacaj  közt 

Szenvedj  hosszan,  sokat! 

Repülnél  lelkem,  fenn  repülnél 
A  táj  szellőivel. 

Mely  a  nyílt  rónaság  felett  még 
Szabadságot  lehel : 

De  a  magasból  földre  von  le 
A  súlyos  fájdalom,  — 
Fenn  még  jobban  eledbe  tűnvén 
E  sors-alázta  hon. 


ALFÖLDI  KÉPEK 

L 

Három  hosszú  éve,  amikor  láttalak 
Árnyéktalan  puszták,  lágyan  rengő  tavak 
Szabad  szép  vidékei 
Csak  a  képzelődés  rajzolgatja  képed 
Múló  vonásokkal,  lelkemnek  elébe. 

Erdős,  halmos  helyen  van  az  én  lakásom; 
Hanem  hisz  a  sorsot  én  azért  is  áldom! 
Mert  akinek  nem  ád 

Néhány  barázdát  s  egy  viskót  sem  kegyelme, 
Jó  annak,  ha  bárhol  meghúzhatja  magát. 

Sok  érdek  köt  engem  a  halmos  vidékhez, 
Tőle  megválásom  búval  menne  véghez; 
S  lakom  tán  a  sírig; 

Mégis,  mint  a  fenyő  a  homokos  pusztán, 
Lelkem  nem  szokik  meg  e  tájon,  csak  sínlik. 

Hajló  bokorágon  a  madarak  szólnak, 
Lombok  árnyékában  a  csacsogó  patak 
Bujkálva  veszt  utat, 

Mégis  szebb  az,  ha  a  rónák  s  tavak  felett 
Átvonuló  daru  egyet-egyet  krúgat. 

Habzó  fűbe  fekszem:  —  a  bérc  gyöngyvirága 

Illatos  ajkával  hajlik  az  orcámra; 

S  a  hűs  berki  árnyon 

Álmomban  a  sások  líljomját  szaggatom 

S  a  fehérlő  tavak  tükrén  csónakázom. 


II. 


Három  négy  év  után  itt  vagyok,  itt  vagyok ! . . 
Vígan  legel  szemem  és  lelkem  rajtatok 
Régi  ismerősök! 

Édes  emlékezet  —  mint  méz  a  virágból  — 
Lesz  azon  órákból,  melyeket  itt  töltök. 

Régi  ismerősim:  a  nyílt  szabad  róna, 
És  a  zúgó  nádas,  mintha  erdő  volna ; 
A  tavak  és  lápok  . . . 
Hol  sárga  liljomok,  fehér  nimfák  nyílnak, 
A  vadmadár  fürdik,  sír,  kerepel,  hápog. 

A  szél  is  az,  eme  láthatlan  szilaj  mén, 
A  térség  abroncsán  amely  vágtatva  mén ; 
S  felporzik  utána 

Hosszú  vonalban  a  halvány,  meleg  homok, 
Melyet  futtában  a  légbe  rugdos  lába. 

Itt  legelő  gulya  és  szétszórt  karámok. 
Miket  a  délibáb  derékon  átvágott ; 
Ott  nem  messze  tőlök 
A  héja  árnyékát  űző  komondorok; 
A  nyargaló  csikós,  mind  jó  ismerősök ! 

Ez  a  bokor  líljom!  mintha  csak  az  volna. 
Mely  három  év  előtt!  Folyvást  nyílt  azóta 

Karcsú  szép  virága? 

Ah  nem!  az  elhervadt;  ráösmerni  mégis, 

Mint  édes  anyjáról  az  ifjú  leányra. 

Bejárom  a  rónát,  a  tavak  vidékét; 
Mintha  én  is  harmat-  és  mézporral  élnék: 
Híven  sorra  nézem 

A  mező  virágit  szorgalmas  méh  gyanánt; 
S  otthon  érzem  magam  a  kedves  vidéken. 


III. 


De  ködlik  lelkemen  mégis  titkos  bánat, 
Melyből  majd  fekete,  nehéz  felleg  támad: 
S  elborul  előttem 

A  szép  vidék,  mint  egy  fátyolos  hölgy  arca, 
S  utána  elborul  kedélyem  sötéten. 

Hej  ezelőtt,  mint  a  virágot  a  lepkék 
Képzeletem  tarka  szárnyakkal  ellepték 
A  ragyogó  képek ; 

Keresnem  kellett  a  bánatos  borongást, 
A  fényhez  enyhítő,  jól  eső  setétnek. 

Sárga  hinárvirág  volt  akkor  bánatom. 
Mely  felül  hintázik,  s  alig  áll  a  habon. 
S  a  pillanat  búja 

Hajszál  g^'^ökerével  fogódzott  szivemre 
És  nem  szakadt  belé,  hogy  kihajtson  újra. 

Most  a  bánat  keblem  mélyében  örvényzik. 
Nyugalmát  elűzi,  s  felrázza  fenékig, 
A  táj  elsötétül . . . 

Hasztalan  keresek  egy  mosolygó  képet, 
Az  éjszin  árnyakhoz  felderítő  fényül. 

A  nyugvó  nap  máskor  rózsaszín  világa, 

Mintha  vért  hintene  a  sík  láthatárra, 

A  megmerült  csolnak, 

A  sás  eltört  kardja,  s  széthullott  buzogány... 

Lelkemhez  fájdalmas  hasonlatban  szólnak. 

Elhagynak  a  régi  nyájas  gondolatok, 
Hánykódó  elmémben  bús  képet  forgatok, 
S  mint  a  néma  bálvány. 
Amelynek  keblében  nincs  élet  s  verő  szív, 
Mozdulatlan  állok  a  puszták  határán. 

És  míg  így  merengek  a  bús  gondolatban : 
Mellettem  a  pásztor  jó  estét  mond  halkan, 
Hisz  a  nap  leszálla  ... 
Jó  f öldimnek  arcán  bús  felleg  vonul  át : 
Bánat,  vagy  fekete  hajfürtének  árnya? 

IV. 

Este  van,  —  a  tárgyak  képe  lassan-lassan 

Eltorzul,  elvész  a  késő  alkonyatban. 

A  zsibongó  élet. 

Mint  távozó  galamb  szárnya  suhogása. 

Csendesül . .  csendesül . .  majd  álomba  mélyed. 

Ah  én  is  álmodom  I  de  álmom  oly  nehéz, 
Mert  sejtő  lelkem  a  távol  jövőbe  néz; 
Képedet,  ó  puszta, 
ösi  szépségéből,  vad  költészetéből 
Látom  kivetkezve,  látom  ott  kifosztva. 

Hol  most  a  nyerítő,  szilaj  csikó  vágtat 
S  úszkálni  látszik  a  rengő  délibábnak 
Fehérlő  vizében: 

Elhallgat,  kialszik  az  éjek  varázsa : 
A  furulyaszó,  a  pásztortűz  végképen. 

És  lelkem  elborul,  —  s  gyötrő  bánatában 
Számomra  csupán  e  bús  vigasztalás  van. 
Hogy  addig  nem  élek; 
Sok  búbánat  miatt  megrongált  sátorát 
Levetkőzi  addig  a  megfáradt  lélek ! 


ŐSZI  TÁJNAK..  . 

Őszi  tájnak  hervadása ! 
Őszi  napfény  ragyogása ! 
Hervadásból,  fényből  támad 
Lelkemen  e  kedves  bánat. 

Omlik  a  lomb,  hallgat  a  dal; 
Visszatérek  gondolattal 
A  tavaszra ...  ah,  de  annál 
Betegebbnek  tetszik  a  táj. 

Ez  a  rét  volt  olyan  ékes? 
Ez  a  határ  olyan  népes  ? 
Ez  a  halom,  völgy  és  tájék.. 
Mintha  a  sírkertben  járnék! 

Lemegy  a  nap  nemsokára... 
Haldoklásnak  szent  országa ! 
Olyan  édes,  forró  vággyal 
Ölel  téged  lelkem  által  I 

Az  elmúlás  bája  rajtad, 
Lelkemen  vesz  mély  hatalmat; 
S  bár  meghalni  kéne  véled: 
Mégis,  mégis  szeretnélek! 

Néma  a  táj,  arca  sápadt, 
Rá  derengő  napfény  árad; 
Ah,  mi  vonzó  szép  halál  van 
E  mosolygó  hervadásban! 

Édes  terhed,  édes  álom! 
Szinte  érzem  szempillámon; 
Hogy  lehajtsam,  szinte  vonja 
Fejem  a  fák  hulló  lombja. 

A  fák  lombja  csendesen  hull . . . 
Nem  küzdéstül,  fájdalomtul; 
Itt  a  végharc  ösmeretlen : 
Lehet-e  meghalni  szebben? . . . 


AZ  ÉN  LAKÁSOM 

Miről  nem  zengett  már  az  ének 
Mióta  lant  és  duda  szól? 
Hallottunk  himnust  a  parajhoz. 
Dalt  a  félszem  bübájiról. 
Én  csak  téged  halhatlanítlak. 
Gyönyörűséges  kis  lakom  1 
Ah,  bár  zsindelyt  tudnék  csiriálni 
Rozzant  tetődre  lantomon! 

Anno  ezer. . .  de  hát  ki  tudná: 
E  ház  mikor  építtetek? 

Annyi  igaz:  hogy  feltalálva 
A  padlózás  nem  vala  még; 
Hanem  meghordták  utca-sárral, 
És  lebakólták  emberül; 
Azóta  ugy  van  s  ugy  marad,  míg 
Unalmában  egyszer  bedül. 

Hogy  pap  vagyok  mindenki  tudja. 
Alázatosság  jelszavam; 
És  erre  a  mestergerenda 
Emlékeztet  derekasan. 
Mert  a  világ,  ha  néha  elkap, 
S  kissé  fölebb  emelkedem; 
Megrendül  még  az  agyvelőm  is, 
Ügy  belevágom  a  fejem. 

Egyébiránt  amilyen,  olyan, 
De  költő  is  volnék  talán? 
(így  szokta  most  ezt  odavetni 
Sok  siheder  nagy  pongyolán) 
Tehát  a  költő  homlokára. 
Amint  illik,  zöld  lomb  fakad?  . . . 
Igen!  zöld  líciom  verődik 
Bokrosával  —  az  ágy  alatt. 

Nincs  itt  annál  szebb,  mintha  szél  fú, 
S  történik  sok  csudás  dolog: 
Nemcsak,  hogy  táncol  asztal  és  szék, 
De  a  vén  kályha  is  forog. 
Mégis  talán  legszebb  az  ablak. 
Midőn  a  lúd  azon  benéz; 
Bizony,  ha  így  száll,  még  maholnap 
E  ház  egy  új  Pompeji  lesz. 

S  a  zápor  hogy  tréfál  meg  éjjel? 
Szó  nélkül  megjön  és  szakad; 
(Olyan  bolond  természetem  van: 
Nem  oldalt  fekszem,  de  hanyatt.) 
És  mintha  csak  célozni  tudna: 
Az  orromra  egyenesen 
Ügy  koppan  egy  kövér  hideg  csepp, 
Hogy  majd  nyavalyássá  teszen. 

Gyertyát  gyújtok  mérgemben  ekkor, 
Azaz  szeretnék  gyújtani, 
Hanem  csak  bél  akad  kezembe, 
Fagyját  megette  valami .. . 
Mert  én  zsellérségen  vagyok  csak, 
Itt  mások  a  rendes  lakók : 
Nagy  népesen  tanyázva  együtt. 
Egér,  tücsök,  kabóca,  pók. 

S  akadna  olyan  rossz  keresztyén. 

Ki  zúgolódnék  mindezen: 

De  ördög  praktikája  lévén 

A  pompa  és  a  kényelem, 

Én  megnyugszom  sorsom  mivoltán, 

De  sőt  örülök,  mert  ugyan 

Ha  ürgének  volnék  teremtve: 

Nem  szűkebb  volna  a  lyukami? 

Hajlékom  meg  vagy  énekeivel 
S  hogy  újból  épülj  fel,  ne  várdi 
Hisz  a  dal  éltet,  tart  örökre  . '. . 
—  De  tán  egy  támasz  még  sem  árt; 

Mert  bár  igen  becsülöm  a  dalt: 
Amellett  mégis  úgy  lehet, 
Hogy  megindulsz  egyszer  felettem 
S  odanyomsz,  mint  az  egeret. 


FIAM  SZÜLETÉSEKOR 
18    5    0. 

III. 

Lágyan  reng  a  bölcső:  ringasd  édes  anyja! 
Addig  lesz  ő  boldog,  míg  kezed  ringatja; 
Azután  az  élet 

Csavargós  útain,  az  emberek  között 
Nem  sok  jót  remélhet. 

Meglehet  kis  fiam!  hogy  e  szerény  lapot, 
Midőn  érett  ésszel  általolvashatod ; 
Nem  lesz,  aki  írta; 

Hanem  szép  csendesen,  mint  a  többi  halott, 
Ott  fekszik  a  sírba! 

Intést,  tanácsot  én  miért  adjak  neked? 
Vele  s  benne  küzdve,  tanuld  az  életet; 
Higyj,  remélj  örömest! 
Mert  azt  nem  akarom,  hogy  élted  útain 
Az  én  példám  kövesd. 

Ne  lakjék  kebledben  ama  hideg  féreg, 
Amelyet  én  hordok,  amelyet  én  érzek  .  .  . 
Hanem  mindenkoron 
Szerettesse  véled  az  embert  s  életet, 
A  nyájas  bizalom. 

Légy  boldogabb,  mint  én,— de  ne  keresd,  fiam! 
A  boldogságot  úgy,  mint  szokták  annyian ; 
Tündöklő  semmiért. 

Mint  hír,  méltóság,  kincs, — lelkednek  nyugal- 
Soha  be  ne  cseréld!  [mát 

„A  tudás  nem  áldás!"  a  tudomány  hideg 
Kútfejénél  szomjú  lelked  szomj  öli  meg. 
Ki  aranyat  keres 

A  pazar  világnak,  a  jó  bányász,  nemde 
Rongyos  és  beteges?  .  .  . 

Ha  lelkedet  a  vágy,  földi  nagyság  bántja, 

Vagy  fényben  tűnik  fel  sírodnak  márványa, 

Nézd  a  történetet: 

Az  emberiségnek  volt-e  apostola 

Kit  meg  nem  kövezett? 

Lelked  ne  hagyd  menni  ábrándképek  nyomán ; 
Valóságban  nézd  a  boldogságot  csupán, 
S  légy  ember  mindenütt: 
Ha  feletted  a  sors  vad  villáma  csattog, 
Vagy  jólét  napja  süt. 

A  mesterkélt  világ  dolgait  ne  nézzed. 
Hadd  őrjöngjön,  —  csakte  maradj  a  természet 
Kebeléhez  közel  .  .  . 
Légy  egyszerű  fia  ez  édes  anyának: 
Szánts,  vess,  fákat  növelj ! 

V. 

Ezt  a  bús  esztendőt  ha  elfelejtenéd: 
Ezernyolcszázötven!  mért  is  nem  jött  elébb 
Születésed  napja? 

A  szabad  nemzetnek  hogy  csak  egy  percig  is 
Lettél  volna  tagja! 

Hatalmas  folyam  volt  e  nemzet:  hét  ága 
Még  az  ős  hazában  szépen  egybe  vága 
S  egy  ezredév  alatt 

Folyt  szeliden,  vagy  folyt  harsogó  habokkal, 
De  el  soh  sem  apadt. 

Most  idegen  népnek  szakadt  tengerébei 
Mondják:  nem  veszett  el  —  pedig  vége  .  .  . 
Vagy  tán  az  is  élet,  [vége!  .  .  . 

Ha  zagyva  egységben  nem  lesz  rajta  semmi 
Jellem  s  ősi  bélyeg? 

Siromból  majd  egykor,  hogy  fel  nem  kelhe- 
Szeretném  meglátni,  mi  lesz  belőletek?    [tek  I 
Bár  úgy  is  képzelem  .  .  . 
Vagy  tán  valamelyik  boldogabb  unokám 
Vigan  hordozná  meg  a  nagy,  dicső  hazán, 
Bámuló  szellemem? 


ITTHON  VAGYOK 

Itthon  vagyok!  .  .  .  haza  jöttem  valahára, 
Lelkem  ezt  az  édes  órát  alig  várta; 
Megpihenni  csendes  élet,  hű  öledben: 
Jöttem:  mint  a  siető  hab,  hogy  jöhettem. 

Hazafelé  még  csak  e  táj  halma  kéklett, 
Forró  vágyam  öleié  a  messzeséget: 
Fel  se  tűnt  még  házam  tája,  s  már  előre 
Megcsapott  a  boldogságnak  lágy  szellője! 

AURORA  8 

Kinyílt  a  völgy ...  a  falucska  ott  van,  ott  van; 
Dobogott  a  vándor  szíve  hangosabban; 
Míg  csókod  forrt  a  belépő  ajakára  .  .  . 
Itthon  vagyok,  hazajöttem  valahára! 

Házi  üszköm  melegítő  lángja  mellett. 
Keblemen  a  szomorú  fagy  úgy  fölenged! 
Csordultig  van  az  én  szivem,  annyit  érzek, 
örömében  olyan  boldog,  olyan  részeg! 

S  nem  is  tudom:  félig  alva,  félig  ébren 
Pihenek  a  szeretetnek  hív  ölében; 
Két  karomon,  ami  kedves,  kis  családom; 
Mi  reményem,  vágyam  van  még  a  világon? 

Kis  fiamat  az  ölembe  teszi  anyja, 
S  hosszan  nyugszikmindkettőnkönpillanatja.. 
Nem  tudok  én  mit  mondani,  nem  tud  ő  sem,  — 
De  beszél  a  mosolygó  ajk  s  könnyező  szem. 

Majd  ha  lelkem  szomorítják  újra  gondok. 
Vagy  élettel  és  világgal  meghasonlok: 
Akkor  nyájas,  kibékítő  gondolattal, 
Ez  a  könyü,  ez  a  mosoly  megvigasztal. 

Zárd  magadba,  lelkem!  ezt  a  boldogságot. 
Mely  ez  édes  szép  órában  rád  szivárog; 
Mint  a  cseppet  a  virágnak  kelyhe  szokta. 
Tartogatván  hév  napokra,  bús  napokra! 

A  KEDVES  SÍRJÁNÁL 

Zölddel  a  sír  és  virággal 
Ékesítve  általunk; 
Ki  ápolja  s  őrzi  egykor, 
Ha  mi  ketten  meghalunk? 

Most  felette  hull  meleg  könny, 
Ráborul  a  rózsaág; 
Felejtés  lesz  akkor  itten, 
Felejtés  és  pusztasági  .  .  . 

Mit  tünődöl  drága  lélek! 
Kiért  lenne  lomb  s  a  hant! 
Hiszen  senki  sincs  megettünk: 
Akik  éltünk  és  szerettünk. 
Együtt  leszünk  mind  alant! 


NÁLAD  NÉLKÜL 

Örömet  nem  nyújt  az  élet, 
Csak  tenálad,  csak  tevéled! 
Mint  buborék  széjjelpattan. 
Ha  osztályos  nem  vagy  abban! 
Az  ég  és  föld  bús,  kietlen, 
S  ami  rá  van  rakva  ékül : 
A  boldogság  gyötrő  álom 
Lenne  nékem  nálad  nélkül! 

Ha  szememnek  könyje  csordul: 
Elveszesz  te  bánatombul; 
Megkönnyíted  a  keresztet. 
Melyet  a  sors  rám  eresztett! 

8* 

És  lelkemre  nyugalom  száll, 
Az  élettel  úgy  kibékül, 
De  hánykódó,  zivataros 
Tenger  lenne  nálad  nélkül. 

Ne  is  hagyjuk  el  mi  ketten 
Soha  egymást  az  életben! 
S  egymás  hü  karjába  dőlve 
Menjünk  el  a  temetőbe ! 
Mert  nem  lelnék  üdvöt  ott  fenn, 
S  vissza  vágynék  én  az  égbül, 
A  sírban  sem  leíine  nyugtom 
Nálad  nélkül  —  nálad  nélkül ! 


LEVÉL  EGY  KIBUJDOSOTT 
BARÁTOM  UTÁN 

Ki  messze,  messze  vagy,  kinek  hajója  már 
A  zúgó  tengeren  remélve,  küzdve  jár, 
Vagy  a  boldog  világ  előtt  horgonyt  vetett: 
Egy-két  szót  jó  barát,  hadd  szóljak  még  veled ! 

Nem  is  érlek  be  tán,  mint  madárt  a  haraszt. 
Amelyet  a  szellő  azon  fáról  szakaszt. 
Hol  rejtett  fészke  állt,  s  kisded  családja  benn, 
S  a  távozó  után  lebbenti  csendesen. 

Lelked  mit  erezett,  hogy  elhagyád  e  hont. 
Midőn  úgy  hagytad  el,  hogy  sohse  lásd  vi- 
Nem  állított  meg  a  határnál  valami . . .  ?  [szont  ? 
Hazaszeretet ...  ha  azt  ki  tudnók  mondani! 

Égnek  fejed  felett  nagy  fényes  csillagok, 
A  gazdag  föld  ezer  világtól  mosolyog; 
Ah,  de  azok  neked  mind  ösmeretlenek! 
S  nem  ezek  közt  valál  futkározó  gyerek. 

Mert  a  boldogságra  kevés  csak  a  jelen, 
A  múlton  épül  az  s  az  emlékezeten; 
Örömeinkre  színt  s  derűt  titkon  az  ád, 
Mint  a  gyök  adja  a  virág  szinét,  szagát. 

Szó  nélkül  távozál,  —  nem  vádollak,  hiszen 
Hogy  kínos  lett  volna  búcsúznod  elhiszem; 
A  daru  is  búsan  kiáltozik,  pedig 
Egész  nemzetével  útra  kerekedik . . . 

Mégis,  mégis  minek  hagytál  bennünket  el? 
Meglásd,  ha  itthon  fájt,  ott  is  fáj  a  kebel; 
Bizony,  ha  lelked  fáj,  ha  rajta  seb  vagyon: 
Könnyebben  begyógyul  a  honi  hantokon. 

S  ha  vígan  lépted  át  a  háznak  küszöbét. 
Honnan  vidám  zene  s  pohár  csengett  eléd: 
Nincs  lelked,  hogy  meleg  részvéttel  hágjad  át. 
Midőn  nagy  bú  miatt  gyászt  öltött  a  család  ? 

Ha  aki  fölnevelt,  a  kedves  jó  anya 
Betegen,  rongyosan  eledbe  állana: 
Karjába  omlanál,  ölelve  melegen. 
Azért,  hogy  rajta  már  nincs  bársony  és  selyem. 

Mégis  szülő  honod,  a  legszentebb  anyát. 
Nehéz  óráiban,  rossz  gyermek,  elhagyád ! 
Mert  úgy  szeretted,  hogy  tovább  nem  néz- 
Sápadt  arculatát  és  könnyező  szemét,  [heted 

De  akit  szeretünk  mig  ajka  mosolyog, 
Búbánatában  is  legyünk  osztályosok ! 
Vegyük  el  a  csapást,  mikép  a  jó  napot, 
S  egymást  ne  hagyjuk  el,  ha  a  sors  elhagyott ! 

Nincs-e  elég  sebed,  ó  népem,  ami  fáj. 
Hogy  elszéledsz,  mint  a  pásztornélküli  nyáj  ? 
Itthon  még  nemzet  vagy , bár  gyászba  öltözött : 
Koldus  földönfutó  más  nemzetek  között. 

S  te  mit  mívelsz?  Mi  sors  kiséri  életed? 
Megadta  a  remény,  mivel  kecsegtetett? 
Ha  hallanád  szavam,  tudom  mit  érzenél: 
Szívet  cseréljen  az,  aki  hazát  cserél! . . . 

Hol  annyiszor  vígan  barátkozái  velünk, 
A  kerti  hárs  alatt  úgy  elemlegetünk! 
És  a  szokott  helyen  szemünk  gyakran  keres. 
De  széked  örökre  üres  maradt . . .  üres ...  I 

S  ha  koccan  a  pohár  —  míg  a  meleg  szavak 
A  bujdosók  nevét  éltetve  hangzanak,  — 
Nem  hangzik  össze  jól,  —  csengése  oly  siket . . . 
Ó,  hogyne  volna  az?  —  hiányzik  a  tied! 

Mért  is  nem  vagy  köztünk,  elbujdosott  barát !  ? 
Minden  szó  és  emlék  búsan  utal  reád . . . ! 
Bejárom  a  mezőt,  a  zúgó  patakot. 
Hol  ábrándos  lelked  gyakorta  mulatott. 

Megnézem  elhagyott  kerted  s  szilvásodat. 
Hol  ápoló  kezed  nem  nyes,  nem  oltogat; 
Minden  úgy  elvadult,  úgy  elhagyatva  van. 
Csak  a  vad  természet  munkál  szabálytalan. 


Költeményei  119 

Ledőlt  gyeppéimlagod  befútta  a  szeder, 
Virágos  ágyaid  mohar,  gaz  verte  fel, 
öreg  szüléd,  szegény,  mitsem  gondol  vele. 
Te  voltál  szívének  virága . . .  öröme . . . ! 

Befordulék  hozzá:  már  sokkal  csendesebb, 
Mélyen  talált  szívén  beljebb  vonult  a  seb; 
Mint  a  láng  elsőbben  felcsap  s  ha  ellobog: 
Hamu  fedi  el  az  élő  zsarátnakot. 

Beszélgettünk ...  ő  is  szólott,  de  keveset,  — 
Kíméltem  fájdalmát  s  nem  említem  neved; 
S  mellette  a  bánat  keserűn  meghatott, 
Hogy  úgy  kell  tartanunk,  mint  aki  már  halott! 

Pedig  te  élsz.  Élj  is  barátom,  boldogan! 
Erős  légy,  ha  mégis  a  bánat  megrohan: 
Mert  hosszú  hervadás  emészti  azt  a  fát. 
Melyet  nagy  korában  tesznek  más  földbe  át. 

S  midőn  hazánk  felé  a  vándormadarak 
Hazádnak  partiról  majd  vissza  szállanak: 
Távol  más  világból,  vagy  tengerek  felett, 
Küldd  vissza  nékünk  e  szíves  üdvözletet! 


ÁRVERÉSEN 

E  házban  hajdan  egy  galamb  lakott, 

De  vijjogó  ölyv  verte  el ; 

Amaz  boldogság  volt,  ez  szenvedés. 

Most  már  pusztulásé  e  hely! 

Ur  és  úrnő  aludni  mentenek, 

S  a  nép,  mely  őket  kikísérte, 

Tolvaj  méhként  rajong  a  ház  körül, 
Versenygvén:  ki  ad  többet  érte? 

Vad  forgószél  csapott  e  házra  tán, 
Hogy  olyan  összevissza  van? 
Fölfordult  minden,  minden  éllel  áll 
Az  udvaron  s  szobáiban. 
Ezt  és  amazt  a  jámbor  birtokos 
Tán  gonddal  őrzé  s  megkímélte  .  .  . 
Most  fel  s  alá  rugdossák  és  vetik, 
S  azt  mondják:  ki  ad  többet  érte? 

Az  úr  szerette  a  virágokat. 
Oltott,  nevelt,  ültetgetett; 
Kies  kertjének  árnyas  fái  közt 
Lelt,  hogyha  lelt,  enyhületet. 
A  gondos  kertész  koporsóba  ment; 
Hadd  pihenjen,  őtet  sok  érte  .  .  I 
Nem  tudja,  hogy  kedves  viráginak 
Kiáltják:  ki  ad  többet  érte? 

Vallásos  volt  az  úrnő  s  ájtatos. 
De  sok  fájdalma  is  vala; 
Fájó  szivére  írt  ha  nyert,  nyere 
Imádkozásnak  általa; 
Melybe  lehajtá  égő  homlokát. 
Ha  könnyes  szemmel  Istent  kérte: 
Itt  imakönyve  ...  itt  feszülete  .  .  . 
Kinek  kell?  ki  ad  többet  érte? 

Meghittéi:  a  napló,  tárca,  toll. 
Kikkel  gyakran  barátkozott, 
Akikre  bíza  csendes  éjeken 
Sok  gyöngéd,  bús  gondolatot: 

ímhol  vannak!  Tán  szatócs  veszi  meg? 
Tán  zsibvásárra  jutnak  végre? 
Nemes  hölgy!  jó,  hogy  nem  hallod,  midőn 
Kiáltják:  ki  ad  többet  érte? 

E  kapzsi  népet  én  nem  szeretem; 
A  kerti  tóhoz  szököm  el. 
Nézem  a  csurgót:  mily  sietve  fut .  .  ! 
Mint  életünk,  örömivei. 
Uratlan  kert,  lakóid  alszanak! 
Végét  még  egyik  sem  remélte; 
Lelkem  borong,  de  egy  hang  felzavar: 
Egy  .  .  .  kettő  ...  ki  ad  többet  érte? 


ÜJ  SIMEON 

Térdem  remeg,  hajam  fehérlik, 
Orcám  redős  .  .  .  öreg  vagyok! 
S  az  új  évet  megértem  ismét .  .  . 
Nem  vittek  el  bú,  kór,  bajok! 
Az  élet  mintegy  kérdi  tőlem: 
Mire  vársz  még?  minek  vagy  itt? 
És  tol,  mikép  a  fán  letolja 
Az  ifjú  lomb  a  tavalyit. 

Mégis,  mit  szivem  váltig  óhajt 
És  fennhangon  kér  ajakam: 
Az,  hogy  csak  éljek!  kínosan  bár, 
Kenyér  nélkül,  hajléktalan; 
Ha  most  meghalnék,  el  nem  érve, 
Mit  szívem  oly  buzgón  remélt: 
Nem  tartanám  hosszabbnak  éltem, 
Mint  egy  kimúló  kisdedét. 

S  mért  függök  e  zajos  világon, 
Mikor  csend  s  béke  lesz  amott? 
Mit  várhatok  még  életemtől? 
Semmit,  semmit .  .  .  csak  egy  napot! 
Melynek  fényes,  csábos  reménye 
A  rég  megunt  földön  maraszt, 
S  gátolja  e  sárház  ledőltét .  .  . 
Azt  a  napot  várom,  csak  azt! 

Szép,  szép  leend  az!  sok  hasonlót 
Nem  szülnek  évek,  századok; 
Ó,  hogy  e  fényes,  e  dicső  nap 
Mivoltáról  nem  szólhatok! 
Pedig  képét  itt  hordom  .  .  .  amint 
Magát  lelkembe  rajzolá; 
Ahogy  velem  volt  alva  s  ébren, 
Ahogy  kisért  mindenhová. 

Rágondolék  magányom  csendén; 
S  ha  örvény  nyilt  hajóm  alatt; 
Rá  a  börtön  fojtó  legében, 
És  bujdokolva,  mint  a  vad; 
Heves  csatákban  azt  kerestem 
A  por-  s  füstben  szakadt  derűn, 
Hulló  vérem-  s  múló  napomra 
Miatta  néztem  keserűn. 

Sokszor  véltem,  hogy  messze  van  még. 
Sokszor  hittem,  hogy  már  közel! 
Sugárit  fellövelni  láttam: 
Akkor  fedé  sűrű  köd  el: 
Elhalványult,  leszállt  reményem, 
S  megint  mosolygva  tűnt  elő, 

Mint  nyári  esthajnal  világa 
Lassan  mindig  keletre  jő. 

így  folyt  le  éltem,  —  s  vén  vagyok  már, 

De  boldogabb,  mint  annyi  sok, 

Kiknek  tört  hittel  kelle  délben 

A  koporsóba  szállniok; 

Az  új  évet  köszöntve:  lelkem 

A  hitnek  karján  ringatom. 

Hogy  e  feltűnt  év  rejti,  hozza 

Ama  napot,  az  én  napom  I 

Ó,  akkor  életem  megújul! 
Izmam  gyors  lesz,  vérem  meleg; 
Kézen  fognak,  kik  koszorúsán 
S  dalolva  körben  lejtenek; 
Az  életnek  rozsdája:  a  gond, 
Kor,  kétség,  bánat  egy  se  bánt! 
E  várt  napon  lelkem  utószor 
Cseng,  villog  fényes  kard  gyanánt. 

S  ha  feltárul  az  áldozóknak 
Ama  szent  csarnok  kapuja, 
S  megzendül  a  győzelmi  ének: 
Hallélujah!  Hallélujah! 
Ha  tömjénem  javát  az  oltár 
Izzó  tüzére  hinthetem : 
Elég,  elég  lesz!  .  .  .  vén  szolgádat 
Bocsásd  el  akkor.  Istenem! 

A  SEBZETT  SZARVAS 

Fuss,  fuss,  nemes  vad,  gyors  szökéssel! 

Párád  fogy  és  erőd  enyész  el 

A  vérben,  mely  rólad  csorog  ...  I 

A  rengeteg  mélyébe  szállj!  hol 

Futót,  ösvényt  elrejt  s  palástol 

Az  inda,  lomb  s  a  völgy-torok. 

Tied  volt  a  bérc  messze  földre, 
Fellegverő  fákkal  benőve ; 
Tied  zöld  füvei  a  halom ! 
Ott  délcegen  iramva,  majdan 
A  tiszta  kútfő  várt  az  aljban  .  .  . 
—  Mily  szép,  szabad  birodalom ! 

Mily  boldog  lét !  —  de  jön  s  nyilával 
A  zord  ember  szíven  ver  által ; 
Lesből,  gyáván  halált  okoz  .  .  . 
S  hogy  a  tettnek  meglegyen  ára : 
Tenvéred  hívja  árulásra, 
Az  elhullt  cseppeken  nyomoz. 

Fuss,  fuss  nemes  vad !  el  ne  érjen  .  .  . 
Hadd  tépje  a  düh,  nyomja  szégyen, 
Mely  füstbe  ment  reményt  követ; 
Múlj  el,  halj  meg,  ha  véged  itt  van  .  .  . 
De  végórád-  és  kínaidban 
Ne  lásson  hasznot,  örömet  I 

Ha  társakat  gyűjt  lakma  végett, 
És  felrakat  sok  drága  étket: 
Szíved  ne  lássa  asztalán! 

S  hogy  győzelmét  hirdetni  tartsa: 
Ne  függjön  főd  roppant  agancsa 
A  fegyveres  háznak  falán ! 

S  ha  rogyva  a  sürüt  eléred : 
Igya  el  a  föld  keble  véred! 
Fedjen  be  a  hulló  levél  I  .  .  . 
S  mely  hulládat  körül-csicsergi : 
Csak  a  madár^  —  s  más  senki,  senki 
Ne  tudja  meg,  hova  levél ! 


A  GÓLYÁHOZ 

Megenyhült  a  lég,  vidul  a  határ, 
S  te  újra  itt  vagy,  jó  gólya-madár ! 
Az  ócska  fészket  megigazgatod. 
Hogy  ott  kikölthesd  pelyhes  magzatod. 

Csak  vissza,  vissza!  meg  ne  csaljanak 
Csalárd  napsugár  és  síró  patak ; 
Csak  vissza,  vissza!  nincs  itt  kikelet. 
Az  élet  fagyva  van  s  megdermedett 

Ne  járj  a  mezőn,  temető  van  ott; 
Ne  menj  a  tóba,  vértől  áradott! 
Toronytetőkön  nézvén  nyughelyet: 
Tüzes  üszőkbe  léphetsz,  úgy  lehet. 

Házamról  jobb,  ha  elhurcolkodol.  — 
De  melyiken  tudsz  fészket  rakni,  hol 
Kétségb'esést  ne  hallanál  alól 
S  nem  félhetnél  az  ég  villámitól  ? 

Csak  vissza,  vissza!  dél  szigetje  vár! 
Te  boldogabb  vagy,  mint  mi,  jó  madár. 
Neked  két  hazát  adott  végzeted ; 
Nekünk  csak  egy  —  volt!  az  is  elveszett! 

Repülj,  repülj !  és  délen  valahol 

A  bujdosókkal  ha  találkozol : 

Mondd  meg  nekik,  hogy  pusztulunk,  veszünk. 

Mint  oldott  kéve,  széthull  nemzetünk  .  .  .  ! 

Sokra  sír,  sokra  vak  börtön  borúi. 
Kik  élünk:  járunk  búsan,  szótlanul ; 
Van,  aki  felkél  és  sírván,  megyén 
Üj  hont  keresni  túl  a  tengeren. 

A  menyasszony  meddőségért  eped, 
Szüle  nem  zokog  holt  magzat  felett, 
A  vén  lelke  örömmel  eltelik. 
Hogy  nem  kell  élni  már  sok  ideig. 

Beszéld  el,  ah  ...  !  hogy . . .  gyalázat  reánk! 
Nem  elég,  hogy  mint  tölgy  kivágatánk : 
A  kidőlt  fában  őrlő  szú  lakik  .  . . 
A  honfi  honfira  vádaskodik. 

Testvért  testvér,  apát  fiú  elad  .  .  . 
Mégis,  ne  szóljon  erről  ajakad. 
Nehogy,  ki  távol  sír  e  nemzeten : 
Megutálni  is  kénytelen  legyen! 

A  MADÁR  FIAIHOZ 

Száraz  ágon,  hallgató  ajakkal 
Meddig  ültök  csüggedt  madarak? 
Nincs  talán  még  elfeledve  a  dal, 
Melyre  egykor  tanítottalak? 
Vagy  ha  elmúlt  s  többé  vissza  nem  jő 
A  vig  ének  s  régi  kedvetek: 
Legyen  a  dal  fájdalmas,  merengő  .  .  . 
Fiaim,  csak  énekeljetek! 

Nagy  vihar  volt.  Feldúlt  berkeinkben 
Enyhes,  árnyas  rejtek  nem  fogad; 
S  ti  hallgattok?  elkészültök  innen? 
Itt  hagynátok  bús  anyátokat? 
Más  berekben  máskép  szól  az  ének. 
Ott  nem  értik  a  ti  nyelvetek  .  .  . 
Puszta  bár,  az  otthonos  vidéknek. 
Fiaim,  csak  énekeljetek! 

Hozzatok  dalt  emlékül,  a  hajdan 
Lomb-  s  virággal  gazdag  tájirúl ; 
Zengjétek  meg  a  jövőt,  ha  majdan 
E  kopár  föld  újra  felvirul. 
Dalotokra  könnyebben  derül  fény, 
Hamarabb  kihajt  a  holt  berek; 
A  jelennek  búját  édesítvén: 
Fiaim  csak  énekeljetek! 

A  bokorban  itt  az  ősi  fészek. 
Mely  növelte  könnyű  szárnyatok; 
Megpihenni  most  is  abba  tértek, 
Bár  a  föllegek  közt  járjatok! 

S  most,  hogy  a  szél  összevissza  tépte: 
Ügy  tennétek,  mint  az  emberek? 
Itt  hagynátok,  idegent  cserélve  .  .  . 
Fiaim,  csak  énekeljetek! 

EGY  KÖNYV  OLVASÁSA  KÖZBEN 

Midőn  ezt  a  könyvet  kitárod, 
Hívd  egybe  nőd,  fiad,  leányod. 
Mind,  aki  lelkeddel  rokon! 
Komoly  hangon  olvasva  nékik. 
Még  által-érzik,  által-értik. 
Mi  írva  áll  a  lapokon. 

Becses  könyv;  —  bár  szerezve  gyorsan; 
De  minden  szó  —  s  mindannyi  sorban 
Hevít  a  tüz,  mely  benne  ég; 
Csak  egyszerű  ecsetvonások. 
De  hogy  megint  csudálva  lássuk 
A  bajnokok  képét:  —  elég. 

Sokáig  állt  hüvelybe  szablyánk, 

Holtnak  hittek,  midőn  csak  alvánk 

A  tespedő  idők  szerint; 

Míg  álmunk  —  a  kürtszóra  —  széledt. 

És  a  világ  az  árva  népet 

Mint  hőst  látá  s  félé  megint. 

Gyorsan  gyűlt  a  maroknyi  tábor. 
Az  ellenség  haladta  százszor. 
De  annak  népe  hazafi  .  .  . 
És  a  fegyver  szörnyű  sebet  vág, 
Halált  hord  az,  ha  a  szabadság 
S  a  hon  szerelme  húzza  ki. 

S  mint  vérhollót  a  sólyom  vagdal: 
Vívák,  tépték  gyors  támadattal 
Az  ellent  a  bajnok  fiak; 
Harcolni  sebben,  éhen,  fázva. 
Győzni  s  halni  nevetve,  játszva: 
Oly  könnyű  volt  mindannyinak! 

Teli  bajnokit,  míg  küzködének, 
Óvák,  rejtek  a  sziklabércek. 
Tetszést  rivalgva  hangosan; 
Mieink  a  sík-térre  szálltak. 
Hol,  mint  a  szélnek,  a  halálnak 
Egyenes  és  gyors  útja  van. 

Ez  volt  az  év!  Csudáknak  éve! 
Rege-hősek  láttattak  élve. 
Minőkről  álmodunk  csupán  .  .  . 
A  történetben  ami  fényes. 
Szörnyű,  dicső,  nagy  s  ünnepélyes: 
Következett  egymásután. 

Mily  nép  . . .  Mily  harc  . . .  Mily  hősi  szellem! 

Felkölt  a  Hun  s  itt  volt  a  Hellén, 

Láttuk  Zamáná!  Scipiót; 

Thermopilae  és  Aquiléa 

Szemünk  láttára  védve,  víva; 

S  bősz  Amurád  megdöntve  volt! 

És  a  remény  és  a  dicsőség 
A  hont  s  a  honban  el-betölték 
A  szíveket  s  a  levegőt .  .  . 
De  közbeszólt  a  sors  kajánul, 
S  a  ránk-omolt  észak  sulyátul, 
Mi  volt,  megszűnt,  mi  állt,  ledőlt. 

AURORA  9 

S  lőn  némaság,  —  lőn  éj,  gonosz,  vak  .  . 
Elestünk,  mint  a  zsibbadott  tag. 
Szivünk  maradt  csak  melegen ; 
Míg  elnémult  ajkunkon  a  szó: 
Fennvolt,  mint  a  beteg-virrasztó, 
A  vérző,  mély  honszerelem. 

Kurúzslót,  írt  kerülve  titkon: 
Tűrve  győztünk  fájdalmainkon; 
Használt,  mi  súlyos  volt  s  fanyar  .  .  . 
A  mély  sebét  nyaló  oroszlán. 
Azt  új  meg  új  vérzésbe  hozván, 
Nem  óhajt  gyógyulást  hamar  .  .  . 

S  élünk!  —  Ébren  vagyunk  mindnyájan, 

Köszöntve  a  kétes  homályban 

Már  feltetszett  szürkületet; 

Bár  e  nép  még  romokra  térdel: 

De  meglágyul,  kit  ajka  kérlel. 

Ki  Ür  idők,  ég  s  föld  felett. 

Bár  hős  árnyak  a  nagy  csatából, 
Zord  lelkek  a  martir  halálból 
Lengnek  köztünk,  járnak  velünk; 
S  e  közelség,  ez  a  lehellet 
Éget,  fagyaszt:  —  már  mégis  enged 
Munkálnunk  és  reménylenünk. 

Midőn  ezt  a  könyved  beteszed: 
Sóhajts,  de  szűnjék  csüggedésed ! 
Jelen  van  már  a  pillanat: 
Hogy  a  sors  urnájába  nyúlni, 
Életre  vagy  halálra  húzni, 
E  nemzetnek  lehet,  szabadi 

SÍRBOLTBAN 

Meg  van  fordítva  már  az  ősi  címer, 

Kihalt  végső  tagjában  a  család, 

Mely,  míg  század  virradt  századra  tízszer, 

Hatalmasan,  büszkén  s  ragyogva  állt. 

Beteltek  a  soros  fülkék  egészen,  — 

De  —  mily  végzet-játék!  —  egy  még  üres,  — 

Ez  egynek  is  mindjárt  lakója  lészen 

S  élő,  holt  itt  többé  mitsem  keres. 

A  házba  fenn  zendül  a  dies  irae, 
E  rémes  mű  értelme  s  dallama; 
Szorongás  jő  az  értelemre,  szívre, 
Az  ember  mintha  már  ott  állana  .  .  . 
S  mig  készülnek  felül  a  temetéshez, 
Lenn  rács,  ajtó  s  vastábla  nyitva  áll. 
Napfény  tolul  a  százados  penészhez 
S  még  zordonabb  e  fényben  a  halál. 

Mily  dús  üreg!  kinccsel  cifrázva,  telve, 
Mit  tettetés,  igaz  bú  s  gőg  pazarl; 
Költészet-  és  művészettől  ölelve 
Annyi  emlék,  koporsó  s  ravatal  .  .  . 
Van,  ki  szeret  láttatni,  bárha  holtan, 
Temetve  is  hallgatni,  sok  kevély: 
S  áll  a  kövön,  beszél  más-irta  szóban. 
—  Kép-  s  jelben  itt  van  kor,  tett,  szenvedély. 

Szép  gömbölyű  karú  fiúcska  játszik 
A  rét  habos,  virágos  szőnyegén. 
De  a  lepe  már-már  elszállni  látszik, 
Amelyet  tart  s  néz  ujjának  hegyén. 

9* 

Ifjú  leány  fekszik  halotti  ágyán, 

Kit  még  sok  év  s  boldogság  illete. 

Szép  volt;  —  fehér  s  hideg  lett  mint  a  már- 

Hogy  érte  a  halál  lehellete.  [vány 

Ez  ujjait  nyugasztja  gyönge  húrnál, 
Az  csillagok  titkába  néz,  hatol, 
A  harmadik  kezén  a  mérleg  úgy  áll. 
Hogy  nyelve  jobbra,  balra  nem  hajol. 
Sarkát  levert  órjás  mellére  tévén: 
Végső  csapást  mér  a  hős  zordonan. 
Feje,  ki  járt  szörnyű  halálnak  révén. 
Nyitott  szemmel  lábához  hullva  van. 

Turul,  galamb,  mén  s  gím  jelvényi  rajza, 
A  rózsatő,  a  cserlomb  és  kalász; 
Egymást  szorító  kéz;  —  szív  átnyilazva,  — 
Félig  sejtet  és  félig  magyaráz. 
Míg  a  kőből  féloldallal  kilépve 
Fenyeget,  hogy  megszólal,  megjelen 
Tolmácsul  egy-egy  ős  mogorva  képe. 
Ki  maga  munkált  a  történteken. 

S  mily  történet!  mi  bősz  lidércek,  árnyak 
Kisérik  a  családot  e  helyig! 
Múltjában  fény,  szomszédja  a  homálynak, 
S  az  élet  oly  örvényesen  telik! 
Mi  a  szülött:  az  volt  előde  nyilván, 
Hasonlók  a  vér  és  erkölcs  szerint ; 
Lelkes,  szilaj  s  kegyetlen  nép !  A  villám 
Ragyog,  rémít,  rombol  —  s  egyszerre  mind. 

Zsarolt,  foglalt  jó  kedvben  és  haragban, 
Meggázolá  a  törvényt  s  a  jogot;  — 

Egymás  vérét  ontotta,  itta  gyakran, 
Ha  ellené  s  szomszédé  megfogyott. 
Az  oltártól  rablá  el  más  aráját, 
Felszedte  a  templom  szent  kincseit, 
Égben,  földön  nagy  méltán  gyűlt  reá  vád  . . . 
S  a  birótól  nem  félt  sem  ott,  sem  itt. 

De  amidőn  egy  ország  szólni  nem  mert, 
S  az  elgyalázott  nemzet  csak  nyögött: 
Emelt  fővel  harsányan  monda  ellent . . . 
Felkölt.  —  Megállt  szilárdan  Kont  mögött; 
Hősen  küzdött  Mohácsnál,  —  ott  kilencen 
Maradtak,  mint  erős,  szép  bajnokok; 
Sok  bujdosván  nagy  bújában:  kietlen 
Tengerparton  takarja  gyér  homok. 

Szép  a  lapály,  amely  kalászt  hoz,  érlel, 
De  szép  a  bérc  is  a  mező  felett; 
Ez  kölcsönöz  tölgy-koszorús  fejével 
A  tájnak  fönséges  tekintetet. 
És  árnyékot  vet  néha  bár  amarra, 
S  uralkodnak  felette  ormai: 
Széllel,  viharral  a  bérc  kelve  harcra, 
Nem  hagyja  a  völgyet  megromlani. 

S  fájhat,  ha  dőlnek  a  bérc  ősi  fái. 
Ha  pusztulnak  s  enyésznek  a  nagyok; 
Lehetne  tán  sokat  szemökre  hányni. 
Ha  fényes  tettök  is  nem  volna  sok! 
Kevéssel  volt  bűnöknél  több  erényök. 
Mely  az  apákról  a  fiakra  szállt; 
De  annyiszor  ez  a  kevés  —  ha  vész  jött  — 
Nem  engedé  elveszni  a  hazát. 

UTOLSÓ  VERSEIM 
KEDVES  NŐMNEK 

I. 

Szerettelek  .  .  .  most  is  hiven  fogadlak, 
Halvány  képeddel,  csendes  tiszta  ősz! 
Bús  kéje  van  érzésnek,  gondolatnak, 
Amely  szivemben  kisér  s  megelőz. 
Ez  érzés  tán  még  bölcsőmben  fakadt: 
„Ősszel  születtem,  hervadt  lomb  alatt." 

Alig  volt  még  az  ég  ködös,  borongós. 
Még  sok  virág  fény-'s  harmatért  epedt: 
Már,  mint  a  titkos  ihletet  kapott  jós, 
Ügy  érezem  szorongni  keblemet. 
Csudás  vegyület;  bánat  és  öröm 
Fogott  el  mindig,  ó  ősz,  jöttödön! 

S  mint  látja  a  beteg  képén  a  hü  szem, 
A  lassan  terjedő  halványodást; 
Felösmerém  mezőn  s  lombfedte  bércen 
A  még  alig  tetsző  baljós  vonást. 
Mely  dal-,  fény-  s  molygó  képletekből 
Csendet,  homályt  s  bús  hervadást  jövendői. 

Aztán  hogy  már  hullt  a  fa  lombja  sárgán, 
A  hímzet,  mit  tündérek  keze  szőtt, 
Színvesztve  állt:  s  a  nap  nyájas  sugarán 
Még  búsabbnak  tárt  fel  völgyet,  mezőt. 
Midőn  nem  haliam  a  madár  dalát 
S  minden  álomba  tért,  halálra  vált; 

Völgyben,  halmon,  midőn  némán  bolyongék 
S  leültem  a  lombejtő  fák  alá, 

—  A  holtaknál  csak  a  patakcsa  folyt  még, 
A  sirató  tisztét  elvállalá  — : 

Abból  mit  a  tavasz,  nyár  szül  s  felápol 
Romnál  egyéb  nem  volt  közel,  se  távol. 

Énekkel  ajkamon,  lanttal  kezemben 
Virrasztám  a  haló  természetet; 
Kedvesimnek  a  virágtól  üzentem; 
Mely  a  kimúlás  keblén  reszketett  — 
Mosolygva  sírtam,  kéj  s  bú  meghatott: 
„Életre  kél  egykor,  ki  most  halott!** 

A  szellőben,  mely  bús  tájon  fúj  át 

—  Sok  hervadt  lomb-  és  szirmot  tova  vitt  — 
Tolmácsolám  az  elválók  búcsúját, 
Közöltem  a  haldoklók  csókjait. 

ÖszI  most  végül  is  rólad  szólva  még: 
Én  hü  lovagod,  dalnokod  valék! 

Légy  hát  te  is  jó,  légy  hálás  irántam. 
Ki  már  vagyok  hervadt,  hulló  haraszt ; 
Jöttödre  tán  nem  is  hiába  vártam, 
Mely  életem  fájáról  leszakaszt. 
Az  én  időm  is  talán  letelik 
Hisz  haldoklásom  tartott  évekig ! 

Égő  szemem  behunyom  mindörökre, 
És  elenyészik  érzés,  gondolat. 
Midőn  a  sír  nyugalmas,  néma  gödre 
Feledésre  s  álomra  befogad. 
Ó  ősz,  én  oly  keményen  hányatom ! 
Elaltatsz-e  kész,  puha  ágyadon?! 

Itthagyni  bírom  a  roppant  világot, 
Természetet  s  csudái  halmazát 
—  Lelkem  néhány  barátja  légyen  áldott! 
S  mindazt,  miért  imám  az  égbe  száll; 
Csak  egy,  mit  bús  lelkem  kínnal  visel: 
Elhagyni  őt  is,  ah  még  őt  is  el!! 


II. 


Ablakomban  a  borostyán 
A  meleg  s  az  élet  fogytán 
Búsan  hervad,  csüggedez ; 
Szegény,  sárga-zöld  levélke 
Félig  halva,  félig  élve 
Hajol  bús  testvérihez. 

A  nagy  éj  jön  nemsokára  .  .  . 

Téli  napszállat  sugara 

Ömlik  át  az  üvegen: 

S  reszket  fényesen,  vidámon 

A  virágtalan  virágon. 

Mely  lenn  fonnyad  s  üde  fenn. 

Léteért  küzd  a  folyondár  .  .  . 
Hol  tavasszal  fuvalom  jár, 
S  a  derült  menny  tündököl: 
Folyásával  arra  fordul. 
Vágyván  a  szűk  hézagon  túl 
A  magasba  jutni  föl. 

Esti  sugár,  szép,  enyelgő  .  .  . 
—  Éled  szegény  csalódott  tő, 
Hogy  csókjával  illeti  — 

Izzó  szikrát  ontva  néha, 
Majd  elsápad  és  helyét  a 
Gyors  homálynak  engedi. 

Kórágyamban  fekve  némán 
Merengek  az  est  játékán, 
Mely  lefoly  repkényemen, 
S  magamat  úgy  nézve,  mint  ezt, 
Bús  a  kép,  mit  rám  is  illeszt 
A  borongó  képzelem. 

Pályánk  nem  tart  már  sokáig, 

A  nap  gyorsan  éjre  válik, 

A  nyár  téllé  zordonúlt .  .  . 

Mig  futottunk  s  f ennre  törtünk 

Minmagunknak  nem  növeltünk, 

Csak  halotti  koszorút ! 

Haraszt,  kóró  ki  nem  zöldül  .  .  . 
Szomjú  föld  a  tört  cserépbül 
Üj  erőt  nem  önt  belé  .  .  . 
Mit  keresnél  .  .  .  mért  mulatnál 
Ó  én-lelkem  e  romoknál  ? 
—  Fölfelé  .  .  .  csak  fölfelé!! 

III. 

Gyakran  sirod  hantját,  virágit 
Öntözve,  kedves  kis  fiam ! 
Vagy  ülve  bús  szívvel  fölötte. 
Az  est  késő  óráiban : 

Elgondolám,  mint  játszadoztál 
Egykor  zajongva  térdemen, 

Elgondolám:  mily  rossz  magadnak 
A  bús  üregben  odalenn. 

Várj !  .  .  .  nem  soká  ketten  leszünk  ott, 
Sirod  választom  nyughelyül ; 
De  ah,  akkor  szegény  anyácskád 
Hogy  marad  itt  fenn  egyedül?! 


ANDRÁS  HERCEG  SÓLYMA 

Gályára  ül,  Nápolyba  száll 
Károly  király  hív  özvegye; 
„András  herceg,  kedves  fiam! 
Gyere  haza,  gyere! 

Idegen  föld,  idegen  szív  .  .  . 
Fejed  nincs  hol  lehajtanod; 
Vagy  már  meghűlt  hozzánk  való 
Te  jóindulatod?!" 

András  készül.  —  Johanna  mond: 
„Királyasszony,  néném,  anyám! 
Ne  míveld  ezt .  .  .  holtig  való 
Búsulást  hozna  rám! 

S  te . . .?  elhagynád  ki  úgy  szeret...?!' 
—  Zokogásba  vész  el  szava,  — 
András  is  szól:  „Kedves  szülém, 
Nem  megyek  én  haza!" 

Gályára  ül,  hónába  tér 
Károly  király  bús  özvegye. 
„András  herceg,  kedves  uram, 
Gyér  vadászni,  gyere!" 

Száguld  a  mén,  dobog  a  föld,  — 
A  vad  sürün  reppen,  riad! 
S  hull:  fegyver  és  sólyomadár, 
Ez  élő  nyíl  miatt. 

De  a  herceg  legkedvesebb 
Sólymára  mily  romlás  jőve? 
Nem  hat  reá  szép  szó,  harag 
S  a  préda  ösztöne. 

Ételt  utál,  vadat  kerül, 
Csüggedt,  konok  mind  estveiig, 
Midőn  A  vers  a  a  vadász 
Csapattal  megtelik. 

Zajos,  hosszú  a  vacsora. 
Későre  mén  a  lefeket; 
Midőn  András  elszenderül: 
Éjfél  körül  lehet. 

Már  látja  a  nap  képeit .  .  . 
De  felrezzen:  „mi  zaj  van  ott .  .  .?" 
Künn,  a  sólyom  vijjog,  —  s  veri 
Vadul  az  ablakot. 

„Nincs  semmi  zaj,  csak  álmodol  .  .  . 
Aludj,  aludj,  én  hercegem!" 
S  András  arcán  lágy  női  újj 
Futos  gyöngédeden. 

Érez  gonoszt,  jósol  veszélyt. 
Másodszor  már  a  hü  madár ; 
Harmadszor  is  jelt  ad,  —  de  azt 
András  nem  hallja  már. 

Lassan  nyilik  závár,  kilincs, 
Világ  gyúlad,  meg  ellobog  .  . 
Jobbra  balra  oldalganak 
A  latrok,  gyilkosok. 

Ha  ezt  tudnád,  szegény  anya ! 
Megölni  még  nem  volt  elég: 
Lator  kezek  ruhátlanul 
Az  útra  kivetek  . . . 

S  neje  tovább  alszik.  Sólyma 
Viraszt  András  teteminéi; 
Eldöglik  a  madár,  —  a  nő 
Késő  vénségig  él ! 


A  JÁVORFÁRÓL 

Vára  fényes  csarnokában 
Hatalomban  ősz  király  ül, 
S  ősz  királynak  oldalánál : 
Három  ifjú  szép  leánya. 
Vén  cser  árnyán  gyöngyvirágok! 
A  remény,  mint  zsönge  pázsit, 
Mely  körülhabozza  őket. 
Barna  fürtök,  barna  szempár 
Kellemén  a  két  nagyobbik 
Büszke  mint  a  tói  hattyú. 
S  a  legifjabb,  kék  szemével, 
Bájos,  gyöngéd  liliomszál.' 
S  mintha  csendes  alkonyatkor, 
Bárányfelleg  száll  az  égen: 
Szőke  fürtök  kondorulnak 
Kebelére,  homlokára. 

Rajta  függ  az  elmerengő 
ósz  királynak  pillanatja  .  .  . 

Lelke  csendes  tó,  felette 
Szenvedély  viharja  nem  zúg, 
Mely  hullámot  verne  rajta. 
Víg  örömnek  fülmiiéje 
Partjain  nem  csattog;  és  a 
Bánat  gerlicéje  nem  búg. 
Ifjú  álmák,  szép  remények 
Fáiról  a  lomb  lehullott; 
Sárgán  hullt  a  tó  vizébe, 
Sárgán  úszkál  tükörén  most. 

—  Minden  oly  szehd,  nyugalmas!  — 
Rajta  még  emlékezetnek 

Gyors  fecskéje  száll  suhanva, 
S  meg-megütvén  szárnyhegyével, 
A  tó  lágyan  összerendül. 

Ül  az  ösz,  ül  elmerengve  .  .  . 
Szőke  lánya  kellemében. 
Ifjúsága  hő  szerelmü 
Bájos  angyalára  ösmér. 
S  ím  a  csendes  alkonyatban. 
Megcsendül,  ezüst  szavával, 
A  kápolna  kis  harangja. 
Búra  hajló  ciprus  árnyán 
Ott  van  a  hü  eltemetve! 
S  mintha  édes  lelke  szólna 

—  Kis  harang  ezüst  szavában  — 
A  merengő  ősz  királyhoz: 

Hün  megérti  lelke  a  szót. 

Jött  az  estve  holdvilága, 
Mély  álomba  szenderültek 
Ösz  királlyal  barna  lányok. 
És  az  esti  holdvilágnál, 
Pásztorifjú,  furulyája 
Lágy  szavában,  szólt  epedve, 
Zöld  bereknek  félhomályán, 
Szőke  lányka  andalogva 
Hallgatott  a  halk  zenére, 
S  mintha  híve  ajka  szólna 
Furulyája  lágy  szavában: 
Hűn  megérté  lelke  a  szót. 

A  kelő  nap  sugaránál 
Gondban  ébredt  ősz  király  föl; 
Nyugtalan  volt  álma  éjjel: 
Koronáját  fennragyogó 
Gyémántjától  fosztva  látta. 
Könnyben  kelt  a  szőke  lány  föl; 
Nyugtalan  volt  álma  éjjel: 
Anyja  sírját  látogatta 
A  halottak  hajiokában. 
Búsan  kelt  a  pásztorifju. 
Nyugtalan  volt  álma  éjjel: 
Nyája  legszebb  báránykáját 
Két  dühös  vad  tépte  össze. 

„Zöld  halomnak  oldalára 
Menjetek  ki,  kis  kosárral. 
Menjetek  ki,  jó  leányimi     ' 
Epret  áhít  ősz  apátok. 
Édes  ízü  földi  epret. 
Jó  szagút  és  hüvösítőt. 
És  ki  megtér  zöld  halomról 


ll 

Telt  kosárral  legkorábban, 
Az  leend  én  édes  lányom  1 
Azt  fogom  forrón  szeretni, 
Koronámat  az  birandja, 
Hét  országom  arra  szálljon. 

Zöld  halomnak  oldalára 
Menjetek  ki,  jó  leányim!" 
Szólt  az  ősz,  és  elmenének 
Kis  kosárral  a  leányok, 
Szedni  édes  földi  epret. 
Jó  szagút  és  hüvösítőt 
Zöld  halomnak  oldalára. 

„Teljél,  teljél,  kis  kosárkai 

—  Halkan  mond  a  legnagyobbik  — 
Koronája  ősz  apámnak. 

Hogy  ne  szálljon  más  fejére!" 
„Teljél,  teljél,  kis  kosárka! 

—  A  középső  szóla  szintúgy  — 
Hét  országa  ősz  apámnak 
Hogy  ne  legyen  senki  másé!" 
„Teljél,  teljél,  kis  kosárka: 

—  A  legifjabb  így  sóhajtott  — 
Hogy  ne  legyek  ősz  apámnak 
Jó  szivétől  eltaszítva. 
Teljél,  teljél  kis  kosárka! 

S  íme  telve  lőn  legottan 
Szőke  lánynak  kis  kosárja. 

Látva  ezt  a  két  nagyobbik. 
Rút  irigység  szóla  bennök: 
„Koronája  ősz  apámnak, 
Hét  országa  ősz  apámnak, 

Hát  övé  lesz,  hát  övé  lesz  .  .  .? 
Nem,  nem,  inkább  vére  folyjon!" 
S  a  jó  testvért  elveszítvén 
Rossz  leányok,  nagy  kegyetlen, 
Vén  jávorfa  gyökeréhez 
Földbe  ásták,  betemették. 
És  megoszták  édes  eprét. 
Összetörték  kis  kosárját. 

Majd  a  fényes  várba  térvén, 
Ösz  királyhoz  így  beszéltek : 
„Ó  atyánk!  baj  ére  minket .  .  . 
Jó  testvérünk,  jó  leányod. 
Rengetegbe  tévelyedvén, 
A  dühös  vad  elragadta, 
Mely  reá  tört  nagy  kegyetlen." 
S  ősz  király  mély  bánatában 
Hamvat  hinte  bús  fejére. 
Veszve,  veszve  koronája 
Legtündöklőbb  éke,  dísze: 
Mert  elment  a  jó  leányka 
Édes  anyját  látogatni, 
A  halottak  hajiokába; 
S  onnan  többé  vissza  nem  tér. 

Üjra  kelt  a  hold  világa. 
Zöld  bereknek  félhomályán, 
Pásztorifjú,  furulyáját 
Ajkihoz  merengve  nyomta. 
Fútta,  fútta  .  .  .  s  mind  hiában, 
Megnémult  a  síp  örökre : 
Édes  hangot  mért  is  adna? 
Nincs  ki  hallja,  nincs  ki  értse; 
Alszik  a  szép  kékszemű  lány. 

Jávorfának  árnyokában, 
Könnyezetlen,  síratatlan: 
Pásztorifjú,  a  dühös  vad 
Báránykádat  összetépte! 

Zöld  halomnak  oldalában, 
Vén  jávorfa  törzsökéből 
Harmadik  nap  éjszakáján, 
Ifjú  hajtás  sarjadott  fel, 
Szőke  lánynak  temetőjén. 
Zöld  halomnak  oldalában 
Búsan  járt  a  pásztorifjú 
Legelésző  nyája  mellett. 
Majd  lemetszé  furulyának 
Vén  jávorfa  sarjadását. 
És  midőn  ajkára  tette. 
Bús  keservvel  szólt  imígyen: 

—  Fújad,  fújad  én  kedvesem! 
Voltam  én  is  király  lánya; 
De  most  vagyok  jávorfácska, 
Jávorfából  furulyácska! 

S  pásztorifjú,  furulyáját 
Felvivé  az  ősz  királyhoz; 
Ki  midőn  ajkára  tette, 
Bús  keservvel  szól  imígyen: 

—  Fújad,  fújad  én  atyám!  ah 
Voltam  én  is  király  lánya; 
De  most  vagyok  jávorfácska. 
Jávorfából  furulyácska ! 

És  midőn  a  rossz  leányok 

Ajka  érte,  szólt  imígyen : 

—  Fújad,  fújad  én  gyilkosom! 

AURORA  10 

Voltam  én  is  király  lánya; 
De  most  vagyok  jávorfácska, 
Jávorfából  furulyácska! 

S  a  két  gyilkos  lány  fejére 
ösz  apának  átka  szállott, 
Bújdosásba  űzve  őket; 
Nem  hagyá  sehol  pihenni 
Szőke  testvér  véres  árnya, 
S  szörnyű  átka  ősz  apának. 

Búra  hajló  ciprus  árnyán 
Kis  harang  ezüst  szavában 
Két  halottnak  lelke  szólott 
Csendes  alkonyatsugárnál 
Búba  sülyedt  ősz  királyhoz. 
Aki  elment  nem  sokára 
—  Búra  hajló  ciprus  árnyán  — 
Kedvesit  meglátogatni. 
És  nem  téré  vissza  többé. 


AZ  IBOLYA  ÁLMAI 

„Ah  én  boldogtalan,  kicsiny  virág! 
Ki  élek  búsan,  észrevétlenül; 
Nem  jő  énhozzám  szellő,  napsugár, 
A  pillangó  is  rajtam  átrepül ; 
Csak  néha  látom  a  kéklő  eget. 
Ki  szeretettel  adta  színemet. 
Fölém  kinyúlnak  a  sötét  galyak, 
Elém  irigy,  rút  füvek  állanak 
Még  a  szép  világot  sem  láthatom. 
Ah,  én  boldogtalan  vagyok  nagyon 

Szép  tavasz-estén  a  kis  ibolya, 

Sorsa  felett  imígy  panaszola, 

S  irigylő  gondolattal  átfutott 

Szegfűt,  violát,  rózsát  s  liljomot. 

A  hold  fölebb-fölebb,  majd  délre  hág, 

S  még  ébren  van  a  merengő  virág; 

A  lágy  szellőben  ingó  bokrokon 

Reszketve  omlik  szét  az  égi  fény, 

Végre  elaludt  e  gondolaton: 

„Ah,  bár  vadrózsa  tudnék  lenni  én!" 

Beteljesült.  Álmában  rózsa  lőn. 
Vadrózsa,  nyílt  s  szellős  halomtetőn ; 
Üdvözletére  lepkék  jöttének, 
Fejét  ringatták  dalló  lágy  szelek. 
Előtte  délibábos  messzeség, 
Fölötte  a  menny,  nyájas,  tisztakék, 
Az  ég  kék  földjén  aranysúgarak, 
Melyek  reá  ragyogva  omlanak. 
Örült,  hogy  hintázhatta  a  szabad 
Légben  a  karcsú,  ékes  ágakat. 
Boldog  volt  a  virág  s  szólt  csendesen. 
Látván  virágit,  lombját  s  tövisét : 
„Virág,  lomb  ékesít,  a  tüske  véd, 
Szépség,  ifjúság,  hatalom  velem!" 

De  nemsokára  a  vidék  felett 
Tornyosultak  setétlő  fellegek; 
A  sebes  zápor  gyorsan  megered, 
Leverve  róla  szirmot,  levelet. 
Majd  zúgó  szél  üvölt,  —  vadrózsa  árva 
Fejét  a  föld  szennyes  porába  mártva. 
S  míg  álmodnék  kevélyen,  boldogan: 
Ifjúság,  szépség,  veszve,  veszve  van! 

10* 

Ö  puszta  kóró,  él,  de  halva  már, 
Reá  undok  pók  hálót  kötni  jár; 
De  íme  látja,  hogy  csak  álmodott .  .  . 
Ó  —  felsóhajt:  „Vadrózsa  nem  vagyok!" 

És  újra  csendes,  holdas  este  lett 
És  újra  mély  ábrándba  mélyedett: 
„Ah,  a  mező  olyan  vad,  néptelen! 
Belől  a  kertben  volna  jobb  nekem. 
Holott  hű  gond  s  szorgalmatos  kezek 
Ápolgassanak  és  növeljenek. 
A  hajnalkának  boldog  élte  van: 
A  gyámvesszőre  felfut  magasan ; 
Ha  a  rút  szél  jön,  megkapaszkodik  ..." 
S  elszenderülvén  ígyen  álmodik: 

Hajnalka  volt.  Virággal  teljesen 
Sugár  szil  ágait  ölelte  fenn. 
Amelynek  erős,  lombos  alkata 
Zúgó  szelekkel  zúgva  dacola. 
És  boldog  ő  I  Midőn  virága  hull. 
Utána  fájó  szívvel  nem  sóhajt, 
Eljő  a  hajnal,  visszaadja  majd  .  .  . 
S  egy  elvesztettért  tízzel  gazdagul. 

De  megdördül  az  ég  nagy  hirtelen. 
Villám  cikázik  bús  felhőiben ; 
Egy  pillanat ...  s  az  égi  tüz  lesújt. 
Csapása  tör,  ront  —  izzó  lángja  gyújt .  .  . 
A  büszke  szilfa  forgács  és  szilánk, 
Ledönté,  meggyujtá  az  égi  láng. 

Szegény  virág!  indája  fonnyad,  ég  .  .  . 
De  íme,  látja,  hogy  csak  álmodék, 

És  hosszú,  halk  lélekzetet  vészen: 

„Ah,  jó,  hogy  nem  vagyok  hajnalka  sem!" 

És  harmadízben  szállt  alá  az  est; 
Ábrándba  mélyed  ismét  örömest 
Bokor  tövében  a  kis  ibolya, 
S  most  a  fehér  liljomra  gondola: 
„Ah,  oly  magasan  nem  jó  állani! 
Oda  járnak  az  ég  villámai, 
Melyeket  a  fenség  magára  von  .  .  . 
Legyek  én,  legyek  fehérliliom!" 

S  meglőn.  Álmában  úgy  látá  magát: 
Mint  a  kert  karcsú  fehérliljomát. 
Magasan  nem  állott  mások  felett, 
De  látott  napsugárt,  kéklő  eget. 
S  ö,  ez  átváltozásnak  általa, 
Igen  kevély,  igen  boldog  vala  I 
Mert  minden  illat  s  bűbáj,  ami  csak 
Kebledben  rejlik,  ó  jó  anyaföld ! 
S  mit  a  napsugár  szirmaikba  szőtt 
A  tavasz  ifjú  szép  viráginak: 
Mindaz  egymagán  egyesülve  van. 
És  élt  a  liljom  büszkén,  boldogan. 

A  kertbe  három  ifjú  hölgy  jőve, 
Telvén  a  sok  virágban  öröme, 
S  megszólal  egyik  ékes  hajadon : 
„Ah,  milyen  bájos  ez  a  liliom! 
Ugyan  törjük  le  .  .  .!"  s  szörnyű  félelem 
Foga  el  a  hallott  beszédeken ; 
Szorongásban  telt  aztán  élete  .  .  . 
Ha  nyilt  az  ajtó,  ő  már  reszkete. 

A  kertbe  majd  egy  gyászos  nő  belép, 
Könnyek  borítván  bánatos  szemét. 
Málvát,  rozmarint,  szegfűt  szaggata, 
És  —  letörve  volt  a  kert  liljoma  .  .  . ! 
Gyászos  terítőn,  benn,  halvány  halott, 
Halavány  kis  leányka  nyugodott,  — 
Ennek  merev  kezébe  adta  őt. 
Hol  irtózata  s  kínja  egyre  nőtt. 
Keskeny  koporsót  hoztak  azután, 
Belé  záratván  a  virág  s  leány: 
Rögtön  sötét  lőn  .  .  .  ő  a  holttal ...  ah 
Hullván  a  hajnal  hűvös  harmata, 
Felébredt  és  szólt  a  virág,  szegény : 
„Hála,  hogy  vagyok  kis  ibolya  én! 

Jobb  nékem  itt  a  bokrok  enyhiben 
Szerényen  élni  s  észrevétlenül. 
Hol  szaggató  kéz  és  zápor  nem  ér 
És  a  vihar  bántatlan  átrepül. 
Fedezz  el,  lágy  fü  s  leveles  bokor. 
Folyjon  kis  éltem,  amikép  f olya : 
Ne  legyek  én  rózsa  vagy  liliom, 
Legyek  illatos,  szerény  ibolya!" 


PIPÁS  KÁNTOR 

Nagy  sáskajárásról  lesz  emlékezetem. 
Mely  támadott  vala  távol  napkeleten; 
Töröknek  mondta  ezt  a  jó  magyar  szája. 
Szomorú  időknek  szomorú  nótája! 

Sarcoló  készségben  üle  Szolnok  alatt 
A  pogány  seregből  egy  jókora  csapat ; 

Lova  a  magyar  ló  abrakját  elvette, 
Maga  meg  gazdája  kenyerét  megette. 

A  szomszéd  helységek  valamelyikében 
Motoszka  támadt  a  jó  kántor  fejében, 
Hogy  a  törököket  ő  bizony  megnézi : 
Mit,  mit  nem  csinálnak  lófarkas  vitézi? 

Volt  kántor  uramnak  két  szép  tulajdona : 
Nem  pállott  meg  a  bor  előtte,  de  sohal 
Pipáját  mig  ivott,  csak  addig  nem  szítta ; 
Pipás  kántor,  —  már  a  vidék  csak  ugy  hítta. 

Egyszer  hát  kiballag  a  falu  végére. 
Onnan  lopakodva  a  bodzásba  ére. 
Azután  meg  guggon  ment  az  ér-oldalon  .  .  . 
S  egyszer  látja,  hogy  már  elég  közel  vagyon. 

Sürü  galagonya-bokor  volt  nem  messze, 
Ottleszmégegyszerjó,ottnemvesznekészre! 
S  benne  ült  a  kántor  két-három  perc  alatt... 
Előtte  lóháton  cifra  török  csapat. 

Nézte:  mint  forgott  a  sereg  ide  s  tova. 
Tüszkölt,  ágaskodott  nem  egynek  a  lova; 
Nézte  a  sokféle  eszközt  és  szerszámot, 
S  nagyon  kedvére  volt  minden,  amit  látott. 

S  mig  ezeken  függött  két  szeme  és  esze : 
Zsebjébe  elszökött  pipájáért  keze ; 
Megtölté  s  kiütött  reá  a  revébül, 
S  mind  ezt  tévé  a  jó  kántor  tudta  nélkül. 

És  lőn  nem  sokára,  hogy  a  bokor  felett, 
Mintha  égetne  ott  valaki  töreket, 
Vagy  volna  befűtött  téglaszín  kéménye : 
Kékszinü  füstoszlop  csavargott  az  égre. 

A  füst  szemébe  tűnt  a  török  vezérnek ! . . . 
S  a  kántor  látja,  hogy  felé  nagyon  néznek ! 
Nem  tudja  az  okát,  csak  úgy  fül  és  fázik  . .  . 
S  akkor  veszi  észre,  hogy  hiszen  pipázik!! 

Azonközben  néhány  török  oda  nyargal, 
A  bokrot  szurkálják,  veregetik  karddal! 
A  „falu  torkából"  majd  kimegy  a  lélek  . . . 
Végre  ráakadnak,  —  vége  van  szegénynek ! 

Mégis  csak  meghagyták  a  vezér  szavára, 
Kinek  nagyon  tetszett  szörnyű  pipázása; 
„  Ne  bántsátok  —  monda  —  ki  így  tud  pipázni : 
Nem  lesz  azzal  szégyen  egy  szál  kardra 

[szállni." 
És  kikiáltatja  ott  a  falu  végen : 
Mikép  a  kántornak  bajvivása  lészen ! 
És  ha  a  törököt  a  harcban  leveri : 
A  helység  adóját  húsz  nap  elengedi. 

Összefut  a  hírre  a  falu  népsége. 
Százféle  beszédnek  se  hossza,  se  vége; 
Kántor  uram  pedig  epekedik  nagyon  . . . 
A  mennykővel  üttet  dohányt,  pipát  agyon. 

Lefityeg  az  orra,  mint  beteg  pulykának, 
A  bátorító  szók  semmit  sem  használnak; 
Mondják:  vágja  agyon,  eb  lelke  pogánya! . . . 
De  ő  nem  szól  semmit,  csak  fejét  csóválja. 

Végre  megesik  a  népnek  szíve  rajta, 
Szánalommá  válik  a  biztatás  hangja; 
S  a  sok  sóhajtással  kiveszik  sodrából, 
S  íme  szemlátomást  felvidul  magától. 

„Sohse  sóhajtsatok,  sohse  búsuljatok! 
Egyszer  meg  kell  hallni,  természetes  dolog! 
Hanem  amíg  élek,  illő,  hogy  jól  éljek, 
Ugyan  hozzatok  csak  egy  kulacs  bort,  kérlek ! 

S  a  mint  felvágja  a  jó  bor  nyelve  csapját: 
Vígan  félreüti  szőretlen  kalapját ; 
Még  a  rósz  pipa  is  kegyelmet  nyer  nála, 
„Majd  megtanítlak  én,  lánchordta  pogánya!" 

Harmadnapig  így  megy  a  helység  házánál. 
Talpig  pipafüstben,  torkig  borszeszben  áll, 
S  aprítja  a  pogányt  a  vitézlő  kántor, 
„Fogtam  én  törököt  —  monda  —  egyszer 

[másszor!" 
Azonban,  ütvén  a  bajvívás  órája, 
Tántorgott,  reszketett  a  jó  kántor  lába; 
S  látván  rettegését,  így  suttogott  a  nép: 
Sohse  látjuk  többé  pipázni  ő  kelmét ! 

De  felbátorodott.  És  most  összevágnak. 
Nem  engedvén  kemény  tartásban  egymásnak; 
Most  lelket  kap  s  imígy  szól  vidámon  a  nép: 
Dejszen  már  egy  cseppet  se  féltsük  őkelmét! 

Oda  vág  egyik  kard  hirtelen  e  szóra: 
Mintha  csak  a  mennykő  csapása  lett  volna ; 
Oda  néznek . . .  s  nincsen  többé  fej  a  pogány... 
Vagy  mit  is  beszélek?  —  a  jó  kántor  nyakán. 

Szegény  nép  elnémul,  s  rendben  hazamegyen, 
Forgatván  elméjét  a  bús  történeten; 
A  közös  megjegyzés  is  végre  ez  leve: 
Csak  nagyobb  pipás  volt,  mint  kardos  ő  kéme ! 


HÁROM  A  DARU 

Jó  előre  óvást  teszek, 

Hogy  amit  most  elbeszélek, 

Nem  én  költöm . . . ! 

Ez  megtörtént  az  alföldön, 

Annak  egyik  falujában, 

Valójában! 

Idején  a  nyájas  estnek, 
Férj  s  feleség  beszélgettek; 
S  az  ablakba  könyökölvén: 
A  természet  nyílott  könyvén. 
Mely  tudomány-  s  bájjal  gazdag. 
Lélek  és  szem  elmulattak. 

A  nap  már-már  hunyni  szállott 
S  a  homokos  pusztaságot 
Árnyék-csikkal  betarkázván. 
Pihenést  lelt  ágyas  házán. 
Melyek  kisérték  nyugotra: 
Lángot  kap  a  felhők  fodra. 

Közbe  csendes  szellő  kél  fel, 

Enyeleg  fű-  s  falevéllel. 

Föld  vetését  hajtja . . .  hajtja . . . 

Mintha  lábbal  futna  rajta. 

Fürj  s  tücsök  szól,  —  a  tó  népe 

Szörnyű  daliást  viszen  végbe! 
Majd  a  nádas  zúdul,  rendül, 
Vad  madár  kél  seregestül 
És  kerengve,  kiabálva 
Csap  a  szomszéd  láp  tavába. 

Most  a  pár  nagy  hangos  szót  hall, 
—  A  daru  jár  ilyen  szóval; 
És  csakugyan  nemsokára 
Népes  folt  jön  a  határra; 
Szeme  csügg  a  köles-táblán . . . 
S  mindig  lentebb,  lentebb  szállván, 
Nincs  bajára  teste  súlya. 
Szárnya  nyitva,  és  kirúgja 
Hosszú  lábát  jóelőre 
S  ütés  nélkül  ér  a  földre. 
Ott,  az  ízes  gyenge  sásban. 
Emelt  nyakkal  katonásan 
Még  sokáig  álldogálnak. 
Úgy  esnek  a  lakomának: 
De  valamely  zajra,  neszre 
Felriadnak,  szállva  messze ... 
Alig  néhány  marad  hátra, 
Az  éhese,  vagy  a  bátra. 

És  szól  a  férj,  csakhogy  szóljon,  — 
(Sokszor  vagyunk  ilyen  módon). 
Szólt,  ami  jött  nem  gyanítván, 
„Mind  elszállott . . .  kettő  híján." 
S  a  nő,  űzni  kész  a  dolgot: 
„Csak  egy  gyei  több,  mint  te  mondod  1" 
„Benne  nincs  hasznom,  se  károm; 
Hanem  kettő"  —  „Három!  három!" 

„Jó,  jó!"  mond  a  férj  nevetve. 
De  a  nőnek  semmi  kedve ; 
Duzzog  és  élt  ad  szavának, 
„Én  se  vagyok  még  talán  vak!" 
És  tovább  foly,  —  szó  kél  szóra, 
Szele  pernyét  szikrát  szórva; 
Perpatvar  lesz  a  beszédbül, 
Semmiségen  nagy  vár  épül . . . 
Omló  könnyé  válik  végre 
Az  asszonynak  búja  mérge; 
S  nagy  szó  tölti  be  a  házat: 
„Mily  zsarnokság,  mily  gyalázat: 
Nyomorunknak  nincsen  mása . . . 
Mit  szemünk  lát,  azt  se  lássa ! 
Lázadás :  ha  kezdenénk  mi 
Gondolkodni,  tudni,  vélni ... 
A  nők  rabnők,  árnyak,  semmik . . . 
Jogaikat,  jaj,  ha  sejtik! . . ." 

Mig  a  sziv  fájdalmat  érez 

S  foly  a  könny,  szó:  késő  éj  lesz, 

Fátyolával  betakargat 

Eget,  földet,  síkot,  darvat 

És  újító  csendes  álom 

Nehezül  a  szempillákon: 

A  kis  nőszobában  addig 

Ég  a  mécses,  ég  viradtig; 

S  lát  az  úr,  hogy  reggel  ébred 

Rémült  arcú  szolga-népet. 

Ez  jéggel  fut,  az  theát  hoz ... 

„Nos  mi  baj  van...?"  —  „Hát  az  asszony 

Nem  hittük,  hogy  felviradjon . .  .* 

Rohan  most  a  férj  az  ágyhoz, 

S  csakugyan ...  kit  simogat,  kér: 

Felesége  rá  sem  ösmér! 

Szeme  kiholt  és  aljáról 

A  fekete  szivárvány  szól . . . 

Mintha  rózsát  hő  leforráz: 

Leveré  nagy  rohamos  láz. 

Ere  gyorsan  hajtva  lüktet . . . 

. . .  Fut  az  orvos  mindenünnet; 

Valamennyi  tudós  képpel 

S  farkas-szemet  nézve  kémlel ; 

Tudományát  tapogatja : 

Mikép  lenne  foganatja  ? 

Hogy  a  beteg  nincs  magánál 

S  bonyolult  baj,  annyi  már  áll; 

Nő-betegség,  most  és  hajdan 

Vannak,  voltak  ilyen  bajban : 

Nem  kell  benne  ital  étel, 

Foly  kevés  szó,  nagy  nyögéssel. 

ír,  csepp,  thé  —  sok  drága  holmi 

Kezdi  a  bajt  ostromolni, 

A  gyógytár  miatta  szorgos, 

Sürög,  forog  számos  orvos. 

Mondva  szóval,  irva  könyvbül . . . 

De  a  beteg  mégse  könnyül. 

Inkább  minden  pillanattal 

Rosszabbul  van,  —  tán  meg  is  hal! 

Nagy  a  férjnek  búja,  féltvén, 

Ül  szünetlen  ágya  szélén . . . 

S  ajkáról  a  sóhaj  száll  ott : 

„Ó  mikor  lesz  gyógyulásod !" 

S  felel  a  nő,  hangja  gyönge: 

„Egészségem  visszajönne. 

Meggyógyulnék . . .  ha . . .  akarnád ..." 

Csók  szakasztja  félbe  hangját; 

„Mit  tegyek?  szólj  gyöngyvirágom  ...!!" 

„Nohát.. .  hány  a  daru. ..?  három.. .?" 

„Igen,  igen?  —  annyi,  annyi!" 

Kész  most  mindent  rája  hagyni; 

Bár  az  kérdésül  marad  fenn : 

Érté-e  a  dolgot,  vagy  sem? 

És  mi  történt?  rendkívüli : 

Kezd  a  labdacs  kirepülni . . . 

Balzsam,  ír,  a  földre  loccsan, 

Láznak,  görcsnek  vége  gyorsan ; 

Jó  volt  a  nő  éje,  álma . . . 

Talán  fel  is  kelne  már  ma . . . 

És  fel  is  kelt,  fel  is  lábad, 

—  E  rózsás  arc  volt-e  sápadt? 

Hamis,  kicsi,  édes  ajkán 

Mosolygás  ül,  vidor,  pajzán; 

S  még  azt  is  megtudhatjátok. 

Hogy  boldogság  lakik  nálok; 

Senki  sem  sír,  nem  kocódik. 

De  —  három  a  daru  holtig! 


UTÓSZÓ 


GY  NÉPDALT  tettünk  Jel- 
lemző műfajul  ennek  a  gyűj- 
teménynek az  élére,  mely 
költészetünknek  Kisfaludy 
Károlytól  Tompa  Mihályig 
terjedő  korát  öleli  fel,  mint 
az  ezt  megelőző  korszak  megindulását  egy 
szonett  képviselte.  Azt  a  kort  ugyanis,  a  XVIII. 
század  végének  és  a  XIX.  század  elejének  köl- 
tészetét, a  tespedéséhől  ébredő  magyar  szellem 
föleszmélése  és  idegen  mintákon  való  próbál- 
kozásai jellemezték :  csupa  tapogatózás,  kísér- 
letezés, míg  végre  a  XIX.  század  harmincas 
éveiben  a  magyar  irodalom  teljesen  lerázza  az 
idegen  hatások  jármát  és  rátalál  önmagára, 
de  ezzel  egyszersmind  magáévá  teszi  az  akkori 
európai  romantikus  szellem  két  nagy  vívmá- 
nyát: megteremti  kultúrája  magyar  karakterét 
és  fölismeri  annak  a  népművészetben  rejlő,  táp- 
láló ősforrását.  Sőt  egy  lépéssel  tovább  megy  az 
európai  ideálnál:  míg  a  nyugati  romanticiz- 
mus a  nemzeti  szellem  kultuszában  lassanként 
beletéved  a  középkori  eszmék  és  a  reakció 
szolgálatába,  addig  a  magyar  irodalom  meg 
tudja  oldani  az  igazi  kultúra  legnagyobb 
problémáját:  hogyan  kell  a  nemzeti  múlthoz 
tapadó  nemes  érzelmi  hagyományokat  össze- 

egyeztetni  az  emberi  haladás  szent  parancso- 
latával, így  lesz  a  nemzeti  és  népies  eszme,  a 
tradició  és  haladás  ennek  a  kornak  a  főideálja 
s  ez  az  úttörők,  Kisfaludy  Károly  és  Vörös- 
marty Mihály,  költészetében  épúgy  kifejezésre 
Jut,  mint  Petőfinél,  Tompánál  és  Aranynál, 
akik  e  törekvéseket  betetőzték.  Vörösmartynak 
és  Petőfinek  külön  köteteket  szántunk,  sajnos 
Aranyt  nem  vehettük  föl  gyűjteményünkbe, 
mert  —  bármilyen  furcsán  hangzik  —  az  ő 
munkássága  még  inkább  magántulajdon,  mint 
a  nemzet  igazi  közkincsé. 

így  is  azonban  a  nagyobbak  mellett  a 
kisebbek  egészen  híven,  s  talán  éppen  mert 
nem  olyan  tökéletes  művészettel,  még  hiveb- 
ben  kifejezik  ennek  a  kornak  nagylendületü 
fölszárnyalását:  Kisfaludy  Károly  (1788 — 
1830)  tiszta  romanticizmusa  épúgy  mint  Bajza 
József  (1804 — 1858)  halkszavú,  meleg  liriz- 
musa,  Czuczor  Gergely  (1800—1866)  tüzes 
hazafisága  és  népies  ereje,  mint  Garay  János 
(1812  — 1853)  pathetikus  magyarsága  és 
Tompa  Mihály  (1817 — 1868)  kiapadhatatlan 
természetrajongása  és  elégikus  elborulását, 
főképen  azonban  Eötvös  József  báró  (1813 — 
1871),  ki  közöttük  a  legkevesebb  verset  írta 
ugyan,  de  költőnek  talán  a  legnagyobb  és 
legragyogóbb  reprezentánsa  a  kor  igazi  ma- 
gyarjának  és  azoknak  az  eszméknek,  melyek 
azt  az  időt  még  ma  is,  sőt  ma  még  jobban, 
mint  máskor,  kívánatossá  teszik  előttünk. 

Budapest,  1921.  augusztus  havában. 

